SZS danas predaje zahtev za ocenu ustavnosti o raspisivanju izbora - Politika - Dnevni list Danas\nPočetna » Politika » SZS danas predaje zahtev za ocenu ustavnosti o raspisivanju izbora\nSZS danas predaje zahtev za ocenu ustavnosti o raspisivanju izbora\nLidija Valtner09.11.2018. 07:18\nNarodni poslanici stranaka i pokreta koji čine Savez za Srbiju trebalo bi danas Ustavnom sudu da podnesu predlog za ocenu ustavnosti i zakonitosti odluka Vlade o raspuštanju skupština opština Kula, Kladovo i Doljevac i odluke predsednice Narodne skupštine o raspisivanju izbora za odbornike u tim opštinama.\nSavez za Srbiju smatra te odluke nelegalnim i bojkotovaće izbore koji su raspisani.\nDanas je imao uvid u tekst predloga za ocenu ustavnosti koji će biti predat ustavnom sudu a u njemu se podnosioci predloga pozivaju na odredbe člana 12. Ustava koji je propisano:“Državna vlast je ograničena pravom građana na pokrajinsku autonomiju i lokalnu samoupravu. Pravo građana na pokrajinsku autonomiju i lokalnu samoupravu podleže samo nadzoru ustavnosti i zakonitosti“. Ali i na članove 9,10, 31, 35, 50 i 85 Zakona o lokalnoj samoupravi.\nU obrazloženje razloga zbog kojih raspisivanje izbora u Doljevcu smatra povredom zakona se konstatuje da je predsednik ove opštine podneo ostavku na sednici Skupština opštine održanoj 11. oktobra ove godine. Međutim, kako tvrde podnosioci zahteva, nije poštovana odredba Zakona o lokanoj samoupravi koja glasi da se izbori raspisuju ako novi predsednik opštine i opštinsko veće nije izabran u roku od mesec dana od dana njihovog razrešenja ili podnošenja ostavke. Uz to, kako je navedeno, Vlada je povredila Zakon donoseći odluku uprkos tome što usmena ostavka predsednika opštine nije konstatovana i nije se ušla u raspravu o tome da li predsednik opštine može usmeno da podnese ostavku.\nKada je reč o Kuli i Kladovu, u navodima kojima se osporavaju odluke o raspisivanju izbora piše da predsednici ovih opština ili uopšte nisu podneli ostavke ili su to učinili tako da niko u tim mestima, pa ni lokalni mediji, ne znaju za to, što je, smatraju u SZS, apsolutno nemoguće. Tu je takođe prekršen Zakon jer o ostavkama predsednika ovih opština nisu obavešteni odbornici, pa su time uskraćeni i za zakonsko pravo i obavezu da biraju nove organe, namesto onih u ostavci, navedeno je u obrazloženju upućenom Ustavnom sudu.\n„Kako je na osnovu nezakonitih odluka Vlade predsednica Narodne skupštine donela odluku o raspisivanju izbora, očigledno je da posledično i ta odluka mora biti poništena, iako ona sama po sebi nije nezakonita. Predlagač predlaže da Ustavni sud od donosilaca osporenih akata, Vlade i predsednice Narodne skupštine, zatraži da sudu dostavi osporene opšte akte i potrebnu dokumentaciju i da mu pruže podatke i obaveštenja od značaja za vođenje postupka i odlučivanja“, piše u predlogu SZS za ocenu zakonitosti i ustavnosti.\nPodnosioci zahteva za ocenu zakonitosti i ustavnosti Ustavnom sudu predlažu da oceni da odluke Vlade i predsednika Narodne skupštine nisu u skladu sa Ustavom i zakonom kao i da do donošenja konačne odluke naredi da se ne izvršavaju akti i radnje preduzete na osnovu odluka čija se ustavnost i zakonitost ocenjuje, što u konkretnom slučaju ima za posledicu obustavljanje svih izbornih radnji u opštinama Kula, Kladovo i Doljevac.\nLokalni izbori o sve tri opštine raspisani su za 16. decembar, kao i u opštini Lučani gde je opštinskoj vlasti istekao mandat i u kojoj će opozicioni SZS izaći na izbore.\nU kancelariji Saveza za Srbiju u Guči, predstavnici Srpskog pokreta Dveri, Demokratske stranke, Narodne stranke i Zajedno za Srbiju, potpisali su koalicioni sporazum za listu Savez za Srbiju – Savez za Dragačevo – Milan Radičević – Srpski pokret Dveri – Demokratska stranka – Narodna stranka – Zajedno za Srbiju – Zdrava Srbija – Levica Srbije – Pokret za Preokret – Sloga – Otadžbina. Nosilac izborne liste biće Milan Radičević, master ekonomista i dosadašnji šef odborničke grupe Dveri u Skupštini opštine Lučani, saopšteno je iz SZS.\nIzboriSavez za SrbijuUstavni sudustavnostBeograd\nJedno reagovanje na “SZS danas predaje zahtev za ocenu ustavnosti o raspisivanju izbora”\n09. novembra 2018. u 21.05\nPlaše se volje naroda?


Američka vojska predala kontrolu nad nemirnom pokrajinom Anbar\nAmerička vojska je danas predala kontrolu nad svojevremeno nemirnom iračkom pokrajinom Anbar – iračkim bezbednosnim snagama.\nNa svečanoj primopredaji kontrole, komandant američkih trupa u Anbaru, marinski general-potpukovnik Džon Keli, upozorio je da bitka protiv pobunjenika u tom delu Iraka još nije završena. On je ipak dodao da je taj cilj veoma blizu.\nPokrajina Anbar, jedanaesta od ukupno osamnaest pokrajina koje su Sjedinjene Države vratile pod iračku kontrolu, danas je jedan od najmirnijih iračkih regiona. Pripadnici američkih snaga će se povući u baze i učestvovati u iračkim operacijama u Anbaru isključivo na zahtev pokrajinskog guvernera.\nPredsednik Buš je rekao da je primopredaja kontrole veliki uspeh. U današnjem saopštenju, američki predsednik navodi da je irački narod transformisao i vratio taj region i dodaje da će Sjedinjene Države nastaviti da sarađuju sa Irakom u borbi protiv preostalih opasnosti.


Boris Tadić: Srbija izbegla bankrot | Hronika\nPočetna strana > Hronika > Boris Tadić: Srbija izbegla bankrot\nBoris Tadić: Srbija izbegla bankrot\nSrbija je izbegla bankrot, ocenio je posledice delovanja svetske ekonomske krize na našu zemlju predsednik Srbije Boris Tadić tokom jučerašnje sednice Glavnog odbora Demokratske stranke, čiji je lider. On je dodao da Srbija u teškim ekonomskim okolnostima nije prešla crvenu liniju zaduživanja i da je uspela da očuva političku stabilnost i taj smer neće napuštati.\nAli, nema mesta za optimizam, predsednik najavljuje još dve, najmanje jednu tešku godinu, iako očekuje privredni rast od tri odsto.\n- Možemo podizati standard, poput nekih zemalja zadužujući se, ali cenu toga plaćala bi naša deca u budućnosti - rekao je Tadić.\nOn je podsetio da je vlast u dijalogu sa sindikatima i građanima obezbedila podršku za mere ekonomske politike “koje su pogodile džep svake porodice u zemlji”.\n- Građani bi trebalo da znaju da to što su oni trpeli za vreme krize jeste pretpostavka da nam bude bolje jer bi enormnim zaduživanjima teret oporavka pao na našu decu - objasnio je Tadić.\nNajveću odgovornost za održavanje ekonomske stabilnosti Tadić je adresirao na ime Vlade Srbije i poručio da zbog toga rebalans budžeta i budžet moraju biti jasno koncipirani. Upozorio je da se ne sme dogoditi da “pojedina ministarstva podignu budžetska sredstva da bi osigurala svoju političku promociju”. Poručio je da sindikati ne bi trebalo da imaju nerealne zahteve, a s druge strane da bi članovi Vlade trebalo da neprekidno održavaju socijalni dijalog.\nTadić je takođe apelovao na sve koji to mogu da pruže pomoć ugroženom stanovništvu u Kraljevu i zatražio striktnu kontrolu pomoći koja se sliva na račune za opravak te oblasti nakon katastrofe koja je zadesila. Na samom početku sednice gradonačelnik Kraljeva dao je izveštaj o situaciji na terenu navodeći da je 1.600 kuća urušeno.\nNi reči o kandidatima za potpredsednika\nNajavljujući izbornu skupštinu DS za 18. decembar Tadić je rekao da je na njoj otvoreno i mesto predsednika, kao i da je spreman da na te stranačke izbore izađe kao i na sve druge.\n- Skupština DS-a mora da bude organizovana na demokratskim načelima i zato glasanje mora da bude tajno i tehnološki unapređeno - rekao je Tadić. Na Glavnom odboru nije bilo reči o kandidaturama za potpredsednike stranke. One se, inače, podnose 15 dana pre Skupštine sekretarijatu stranke. Glavni odbor nije odlučivao o davanju slobodnog mandata poslanicima, ali se Tadić za to založio. Član Glavnog odbora DS Zaharije Trnavčević saopštio je juče da više nije član DS-a zbog angažmana u novoformiranoj Ujedinjenoj seljačkoj stranci.


Nastavljaju se pregovori u kompaniji Ziđin, sindikati otkazali proteste - JUGPRESS\nU Ministarstvu rudarstva i energetike postignut je sporazum sa poslovodstvom Kompanije Ziđin Kuper Bor (nekada RTB Bor) povodom neslaganja sa sindikatima te kompanije o zaključivanju novog kolektivnog ugovora. Zadovoljni tim sporazumom, šest reprezentativnih sindikata kompanije odustali su od radničkih protesta čiji je početak bio najavljen za ponedeljak.\nNa jučerašnjem sastanku, poslodavac se obavezao da stavi van snage pravilnik o radu od 23. juna i donese novi koji će biti identičan tekstu starog kolektivnog ugovora iz 2018. koji je važio do 21. juna.\nNovi pravilnik će važiti do zaključenja novog kolektivnog ugovora.\nPregovori poslovodstva i sindikata o novom kolektivnom ugovoru u borskoj kompaniji nastaviće se u ponedeljak 28. juna, a tim razgovorima će prisustvovati “zainteresovanih ministarstava”, saopštili su sindikati.\nSindikati su izrazili zahvalili zahvalnost Ministarstvu rudarstva i energetike, posebno potpredsednici Vlade Zorani Mihajlović na uloženim naporima da se spor u borskoj kompaniji prevaziđe.\nSindikati u saopštenju navode da “u znak dobre volje trenutno obustavljaju aktivnosti na zakazanim protestima za 28. 6. 2021. godine, dok traju pregovori o zaključenju novog kolektivnog ugovora”.\nSindikati su tada upozorili da se tim predlogom ugovora predviđa smanjenje iznosa za topli obrok, smenski rad, regres, minuli rad, kao i iznosi za solidarnu pomoć kod smrtnog slučaja člana porodice, za rođenje deteta, te da se uskraćuju uslovi rada sindikalnih organizacija u kompaniji.


RTCG - Radio Televizija Crne Gore - Nacionalni javni servis :: Korona virus - Crna Gora :: Demokrate: Neprincipijelnost Uprave policije\nDIJELJENJE POMOĆI 02. 04. 2020. 16:07 >> 16:08 2\nFirme bliske DPS-u mogu da dijele pomoć onima kojima je ta pomoć već dodijeljena, pritom kršeći propise, i da zbog toga ne snose sankciju, dok poslanici i odbornici Demokrata bivaju uhapšeni jer su uručili pomoć starici od oko 90 godina koju niko obišao nije, saopšteno je iz Demokratske Crne Gore.\n"Da totalitarni režim aktuelnu situaciju koristi za obračun sa neistomišljenicima, govori i podatak da su, dok su poslanici i odbornici Demokrata hapšeni zbog dijeljenja humanitarne pomoći ugroženim građanima, predstavnici i vlasnici firme „Uniprom“ iz Nikšića dijelili pomoć RE populaciji, a o čemu svjedoči informacija i fotografije preuzete sa portala Onogošt", navodi se u saopštenju Demokrata.\nIz te partiju su kazali da se, shodno navodnoj principijelnosti Uprave policije, postavlja pitanje pitanje da li su vlasnici i čelnici firme Uniprom pohapšeni i da li su protiv njih podnijete krivične prijave.\n"Naravno da nijesu. Jer kad se radi o prijateljima porodice Đukanović, tu policija ne reaguje, ali je uvijek tu kada treba da posluži kao sredstvo u rukama režima za obračun sa Demokratama. Da stvar bude gora, stanovništvu Naselja pod Trebjesom, kojem je juče pomoć dostavila firma „Uniprom“, prije svega nekoliko dana pomoć je dostavio i Crveni krst Nikšić, dok ugrožene građane kojima su pomoć dostavili poslanici i odbornici Demokrata niko nije obišao", poručuju Demokrate.\nKako se navodi u saopštenju, i dok su Demokrate poštovale mjere držeći fizičku distancu i ostavljali namirnice u neposrednoj blizini domova, bez kontakta sa građanima, prilikom dodjele pomoći firme „Uniprom“ je prekršen niz mjera, a čemu, kako ističu, i svjedoče fotografije preuzete sa navedenog portala.\n"Dakle, firme bliske DPS-u mogu da dijele pomoć onima kojima je ta pomoć već dodijeljena, pritom kršeći propise, i da zbog toga ne snose sankciju, dok poslanici i odbornici Demokrata bivaju uhapšeni jer su uručili pomoć starici od oko 90 godina koju niko obišao nije. To su pravičnost i humanost po aršinima DPS-a, ali ne i po aršinima ostalih građana Crne Gore. I šta je cilj DPS-a? Da, kao i pred svake izbore, angažuje svoje tajkunske firme sa kamionima punim hrane te da na taj način selektivno dijele pomoć uz obećanje da će isti glasati DPS. Potpuno je jasno da je NKT tajkunsko tijelo DPS-a formirano za potrebe realizacije izborne kampanje ove Partije", zaključuju Demokrate.


TV Most - Septembar krajnji rok za završetak radova na vodovodu\nSeptembar krajnji rok za završetak radova na vodovodu\nČelni ljudi opštine Zvečan Vučina Janković i Ivan Todosijević upoznali su se sa tokom radova na izgradnji regionalnog vodovoda na potezu sela Banov Do, koji bi trajno rešio probleme vodosnabdevanja na severu Kosova i Metohije u opštinama Kosovska Mitrovica, Zvečan i Zubin Potok. Prema planu, septembar je krajnji rok za završetak radova.\nDugo najavljivani regionalni vodovod za sever, kojim bi se kako su njegovi inicijatori naglašavali obezbedila potpuna sigurnost u vodosnabdevanju Kosovske Mitrovice i Zvečana, još uvek je u fazi izgradnje. Rok za završetak je probijen, radovi su bili u zastoju neko vreme, a prema rečima nadležnih u opštini Zvečan vodovod bi trebalo da bude završen u septembru ove godine.\nPredsednik privremenog organa opštine Zvečan Ivan Todosijević tokom obilaska radova rekao je da ne zna zasto se skoro dve godine nije ništa radilo i zašto se toliko dugo čekalo,ali ono što se danas radi je prioritet prioriteta.\n"Napokon smo krenuli u realizaciji ovog vaznog projekta ovde na potezu sela Kremeštak u selu Banov Do u opštini Zvečan, u toku je proces zavarivanja cevi i kopanje kanala za postavljanje istih. Ovom prilikom bih ponovio da smo imali izuzetnu saradnju sa meštanima, i pozvao bih sve građanje da imaju strpljenja i razumevanja za ove radove. Takođe, napomenuo bih da ima dosta privatnih poseda gde cevovod treba da prođe,tako da svi zajedno imamo sluha za to, za dobrobit svih nas", rekao je Todosijević.\nNadica Hristov iz odelenja za urbanizam u opštini Zvečan rekla je "da su sa njima na terenu prisutni i trenutno izvode radove predstavnici preduzeća "Jedinstvo" iz Sevojna, koji imaju svoje saradnike u okviru konzorcijuma, a to su neka preduzeca, lokalne firme sa naših terena, tako da će uskoro posle polaganja cevi na ovom delu trase, počeće se sa radovima na izgradnji prekidne komore", objasnila je Hristov.\nProjektnu dokumentaciju za realizaciju vodovodne mreže uradio je Saobraćajni institut CIP iz Beograda.\nVrednost projekta je 10,5 miliona evra, a ugovor o realizaciji izgradnje vodovoda potpisan je u Zubinom Potoku jula 2013. godine.


Prioritet je, javljaju engleski i španski mediji, da se "šampionati privedu kraju, ako je to ikako moguće".\nMeđutim, pošto postoji sve veća bojazan da to neće biti moguće, usled pomenute pandemije, navodno je odučeno da se da u Ligu šampiona i Ligu Evrope ide prema plasmanu na tabeli u trenutku prekida lokalnih nadmetanja.\nBilo je glasina da će se "u Evropu ići po koeficijentima na UEFA rang listi", ali će zapravo klubovi koji ne budu mogli da završe svoja prvenstva morati da se zadovolje trenutnim plasmanom.\nU slučaju da takmaci za evro-pozicije nisu odigrali isti broj utakmica, o konačnom plasmanu će se odlučivati na osnovu prosečnog broja osvojenih bodova po odigranom meču.\nKada je o Srbiji reč, Crvena zvezda bi, ako se Superliga ne nastavi, učestvovala u kvalifikacijama za Ligu šampiona jer je prva na tabeli sa 69 bodova, a Partizan (58), Vojvodina (55) i TSC Bačka Topola (50) bi se borili za plasman u Ligu Evrope.\nNaravno, ovo su sve nezvanična saznanja engleskih i španskih medija, a na UEFA je da zvanično saopštio kako će se evropski fudbal odvijati u mesecima koja su pred nama.


Stop za krševe, stimulacija za nove automobile - Bizlife.rs\n11:57 Beograd, 31/03/2018\nDržava je donela odluku o zabrani uvoza vozila koja se u Nemačkoj predaju na reciklažu, uz stimulaciju od 4.000 evra za kupovinu novih vozila.\nSva ta vozila namenjena zameni „staro za novo“ i daljoj reciklaži, koja su ranije, bez obzira na eko-normu motora – „evro 3“ ili „evro 4“, bez problema stizala na naše drumove, više neće moći da se ocarine i uvezu u Srbiju.\nSamo zato što država nije naplatila eko-taksu na polovna vozila, a uredno ih naplaćuje za nova vozila, i to u iznosu od 12.000 dinara po toni, naš budžet ostao je „kraći“ za oko dva miliona evra u poslednja dva meseca, kaže Boban Nikolić, gensek Srpske asocijacije uvoznika novih vozila.\nOn za Novosti iznosi podatak da je od početka godine do 1. marta uvezeno 19.027 polovnih vozila, čija struktura je poražavajuća. Tako je vozila sa „evro 3“ motorom, starih između 13 i 19 godina, uvezeno 10.701, sa „evro 4“ motorom 5.055, sa „evro 5“ motorom 2.841…\nFrapantno deluje podatak da su prodata samo 3.364 nova automobila, što predstavlja odnos 1:6 u korist polovnjaka, ističe Nikolić.\nSama činjenica da je ministar ekologije otvorio Beogradski sajam automobila, prvi put u istoriji, dovoljno govori da će se i kod nas stvari veoma brzo menjati, kaže Miloš Petrović, predsednik Srpske asocijacije uvoznika novih automobila.\nOva asocijacija je u sredu organizovala i stručni skup na temu električnih i hibridnih vozila, u saradnji sa Mašinskim fakultetom koji je još pre 35 godina konstruisao električni autobus za potrebe FAP!\nJasno je da će u narednom periodu država Srbija, uz pooštravanje uvoza polovnih automobila, uticati i na bolju ponudu i veću pristupačnost električnih i hibridnih vozila na našem tržištu.\nAkcenat će biti, kako je istaknuto na ovom skupu, na podsticajima i subvencijama. A prvo je podsticaje uvelo Javno preduzeće „Parking servis“ iz Lazarevca, koje je donelo odluku da se na teritoriji grada koju ono pokriva ne naplaćuje parking za električna i hibridna vozila.\nautomobil elektricni polovnjak stimulacija


PORTAL: KRIZA TEK STIŽE: RECESIJA NAJMANJE 2%!\nU pregovorima MMF-a i Vlade Srbije predviđa se da će ukupan društveni proizvod ove godine biti najmanje dva odsto manji nego\nU velikim problemima... Mlađan Dinkić i Mirko Cvetković\nMeđunarodni monetarni fond procenio je da Srbija ulazi u recesiju i da će ove godine biti zabeležen negativan privredni rast od minimum dva odsto, saznaje Press! Ekonomisti ističu da će pad bruto društvenog proizvoda (BDP) za Srbiju da znači niz problema, od kojih su najveći otpuštanje radnika i zatvaranje firmi.\nU prilog ovako lošim prognozama govore i podaci o velikom padu ekonomske aktivnosti u prvom tromesečju 2009. godine. Ekonomista Miroslav Zdravković kaže da je već u prvom tromesečju ove godine pad BDP-a 10 odsto.\n- Pad BDP-a od oko 10 odsto u odnosu na prvo tromesečje 2008. godine je posledica pada proizvodnje i prihoda u oblastima prerađivačke industrije, građevinarstva, finansijskog posredovanja, trgovine na veliko i malo, saobraćaja... - navodi Zdravković.\nPopov: ući ćemo u začaran krug\nEkonomista Zoran Popov smatra da je zbog prevelike javne potrošnje i sve većih nameta troškova države na pleća građana recesija neminovna.\n- Ako su prognoze MMF-a da će doći do pada proizvodnje od minimum dva odsto, to znači da možemo da očekujemo i tri, četiri odsto pada BDP-a. To će, nažalost, dovesti do zaustavljanja proizvodnih pogona i otpuštanja radnika. I to sve vodi u začarani krug, jer je tako i za vreme „velike depresije" usled pada tražnje padala proizvodnja i radnici su ostajali bez posla. Međutim, tražnja je tako bila sve manja i manja, i opet je u krug dovodila do novog smanjenja proizvodnje i otpuštanja radnika - naglašava Popov. On ističe da bi zbog toga bilo bolje da se ide na veći deficit budžeta, čak i po cenu odustajanja od aranžmana sa MMF-om.\nOn ističe da je samo u januaru nivo industrijske proizvodnje bio najniži u prethodnih dvadesetak godina.\n- Bio je niži samo sredinom 1993. godine, u januaru 1994, 2000. godine, i u vreme bombardovanja 1999. godine - objašnjava Zdravković.\nPrognoze MMF-a o uticaju ekonomske krize i padu proizvodnje u Srbiji drastično su se promenile u odnosu na novembar, kada je sa Vladom Srbije sklopljen stend-baj aranžman vredan 420 miliona evra. Budžetom za ovu godinu predviđen je rast od tri odsto BDP-a. Iako su predstavnici srpske vlasti sada korigovali predviđenu stopu rasta za ovu godinu, i ona je preterano optimistična i iznosi oko nula do 0,5 odsto u plusu.\nVlada da kaže istinu\nStručnjaci MMF-a, međutim, prognoziraju da će, u najboljem slučaju, proizvodnja biti u padu za dva odsto BDP-a.\nSaradnik u Centru za slobodno tržište Aleksandar Stevanović kaže za Press da Vlada Srbije ispada smešna jer ne želi da kaže istinu građanima.\n- Znalo se i ranije da će privredni rast da padne na nulu, ako ne i ispod toga! Pitanje je zašto je Vlada kada je krojila budžet krajem decembra imala nerealne projekcije. Sada je rupa u budžetu ne samo tri odsto BDP-a, već tome treba dodati i tih dva odsto pada proizvodnje. Realno je očekivati da će poslodavci smanjivati troškove, a prvi na udaru su troškovi radne snage. To znači da će smanjiti plate ili otpuštati radnike - naglašava Stevanović.


Republika Srpska smanjila je u posljednje dvije fiskalne godine unutrašnji dug za 445,83 miliona KM, pokazuju podaci Ministarstva finansija i trezora u Savjetu ministara.\nPrema podacima iz Informacije o stanju javne zaduženosti BiH na kraju 2018. godine, unutrašnji dug Srpske je sa 2,272 milijarde KM na kraju 2016. godine smanjen na 1,826 milijardi maraka na kraju 2018. godine.\nTo znači da je Vlada Srpske, na čijem je čelu u to vrijeme bila Željka Cvijanović, uspjela da otplati 445,83 miliona KM unutrašnjeg duga, uz redovno servisiranje obaveza na osnovu spoljnog zaduženja i svih tekućih obaveza iz republičkog budžeta.\nFederacija BiH je istovremeno smanjila unutrašnji dug za 190,48 miliona KM, a Brčko distrikt za 1,13 miliona KM.\nUnutrašnji dug čine obaveze na osnovu stare devizne štednje, ratnih potraživanja, izdatih hartija od vrijednosti, kreditnih zaduženja u zemlji, refundacije poreza, aktiviranih garancija, obaveza fondova socijalne sigurnosti, duga javnih preduzeća, unutrašnjeg duga opština, gradova i kantona i opštih obaveza.\nVlada Srpske je godinama unazad bila prinuđena na veliko zaduživanje putem emisije obveznica kako bi riješila neke od najkrupnijih finansijskih obaveza kao što su izmirenje stare devizne štednje i ratnih potraživanja.\nPoslije nekoliko godina otplate tih dugova budžet Srpske postaje znatno relaksiraniji, što potvrđuju i projekcije da će unutrašnji dug Republike Srpske nastaviti da se smanjuje.\nU Informaciji Ministarstva finansija i trezora BiH navedeno je da bi unutrašnji dug Srpske na kraju ove godine trebalo da iznosi 1,735 milijardi KM, na kraju 2020. godine 1,706 milijardi, a na kraju 2021. godine 1,679 milijardi KM.\nU Informaciji je istaknuto da je javna zaduženost BiH na kraju prošle godine iznosila 11,118 milijardi KM i u odnosu na kraj 2017. godine porasla je za 111,05 miliona KM ili 1,01 odsto.\nUčešće spoljnog duga u javnoj zaduženosti na kraju 2018. godine iznosilo je 8,205 milijardi KM ili 73,8 odsto, dok na unutrašnji dug otpada 2,913 milijardi KM ili 26,2 odsto.\nSpoljni dug je porastao za 352,46 miliona KM ili 4,49 odsto, dok je unutrašnji dug smanjen za 241,41 miliona KM ili 7,65 odsto.


Beograd, 25. Maj 2016. PR Objave: Saopštenje -\nUdruženju "Life +" uručena je danas donacija u iznosu od 2.500 evra, koju su zaposleni Piraeus banke obezbedili učešćem u humanitarnoj trci Beogradskog maratona. Finansijska sredstva namenjena su projektu "Dobri rođak", koji ima za cilj pomoć deci koja žive ispod granice siromaštva. Predsedniku udruženja „Life +" Predragu Ostojiću, donatorski ček je uručila Bojana Vesić Antić, direktor Sektora ljudskih resursa Piraeus banke.\n"Zaposleni Piraeus banke, već treću godinu za redom, učestvuju u CorD Masters Charity humanitarnoj trci nakon koje kandiduju ustanove kojima žele da doniraju sredstva. Udruženje "Life +" i njihova briga o porodicama i deci koja nemaju dovoljno sredstava za normalan život dobili su apsolutnu većinu glasova te smo se brzo odlučili da im pomognemo", izjavila je Bojana Vesić Antić.\nPredsednik udruženja "Life +" Predrag Ostojić istakao je da će donirana sredstva biti iskorišćena za poboljšanje uslova života porodice Kovinčić koju čini samohrana majka i dvoje maloletne dece.\n"Uslovi stanovanja u kojima živi porodica Kovinčić su veoma loši. Od donacije, primarno ćemo im srediti kupatilo, koje je jako staro i neuslovno. Zahvaljujem Piraeus banci koja je prepoznala potrebu da pomogne projekat Dobri rođak i vrednu donaciju opredeli porodici kojoj je pomoć zaista potrebna", kazao je Ostojić.\nProteklih godina, Piraeus banka je novac obezbeđen na ovaj način donirala humanitarnoj organizaciji Nurdor i Domu za decu i omladinu sa smetanjama u razvoju "Sremčica".\nbanka, donacija, piraeus banka, piraeus, life +, dobri rođak\nq: 19 - t: 0.03976 sec


mala preduzeca kljucni igraci\nUčestvujući u Info danu, Željka Dukić iz Ministarstva prosvete, nauke i tehnološkog razvoja, predstavila je osnovne elemente ovog programa EU za podršku istraživanja i inovacija u periodu od 2014. do 2020. godine.\nPo njenim rečima ovo je jedinstven program koji omogućava malim i srednjim preduzećima finansijsku pomoć za njihove inovacione aktivnosti. Kako je rekla Željka Dukić, cilj je da se odgovori na finansijsku i ekonomsku krizu i pronađu mere za ekonomski napredak. Budžet za program koji će se sprovoditi do 2020. godine iznosi 78,6 milijardi evra, od čega oko 20 odsto ide direktno maloj privredi. Učesnicima je objašnjeno ko i kako može da konkuriše za sredstva u ovim projektima. U Evropskoj uniji čak 99 odsto firmi čine mala i srednja preduzeća, rekla je Nataša Vujnović Sedlar, sa Univerziteta u Novom Sadu (Evropska mreža preduzetništva). Ona je istakla da su od 2002. do 2010. godine čak 85 odsto novih poslova kreirala mala i srednja preduzeća, koja su ključni igrači u razvoju evropske ekonomije znanja. Iz navedenih razloga, program HORIZONT 2020 ima posebno namenjen instrument za mala i srednja preduzeća, namenjen finansiranju razvoja najboljih evropskih inovativnih preduzeća.\nZdravko Ilić iz Privredne komore Srbije zatvorio je skup prezentacijom na temu kako PKS i druge članice Evropske mreže preduzetništva mogu da pomognu domaćim preduzećima koja su zainteresovana da učestvuju u ovom programu. Evropska mreža preduzetništva je najveća evropska i svetska mreža za podršku malim i srednjim preduzećima. Zajedno sa mrežom nacionalnih kontakt osoba u okviru Ministarstva prosvete, nauke i tehnološkog razvoja, mreža nudi integralni paket usluga svim preduzećima koji imaju interes i kapacitet da učestvuju.


Naslovna Sport Fudbal Da mladi fudbaleri brže napreduju\nU organizaciji AŠF "Dunav" u Bačkoj Palanci održan pokazni trening za mlađe fudbalske kategorije\nFoto: Mile Đ. Kremenović\nNa inicijativu Željka Karanovića, vlasnika Akademije – škola fudbala „Dunav“ iz Bačke Palanke, u SH „Tikvara“ 30. januara održan je zanimljiv pokazni trening.\nTrening su vodila dvojica instruktora zemunske škole „Podići na viši nivo“, a u njega su bila uključena i četvorica fudbalera AŠF „Dunav“. Treningu je prisustvovao i Trivo Ilić, predsednik Udruženja fudbalskih trenera iz Bačke Palanke. Na tribinama sportske hale, našlo se nekoliko desetina roditelja dece koja redovno treniraju u AŠF „Dunav“.\n– U Bačku Palanku smo došli, na poziv Željka Karanovića i Akademije škole fudbala „Dunav“. Ovde smo stigli da uradimo jedan pokazni trening, prilagođen dečjem uzrastu, a sve u svrhu fudbala. Pre nego što smo ovde došli da radimo sa decom iz AŠF „Dunav“, saznali smo da je Željko na sjajne osnove postavio svoju fudbalsku akademiju, koja je odlično organizovana, a uz to ima i izuzetne rezultate. To je očigledno, bio glavni razlog, što su nam prijatelji sugerisali, da bi bilo dobro da dođemo u Bačku Palanku, što smo i uradili nakon Željkovog poziva, i obavili jedan pokazni trening.\n– Mi smo poziv oberučke prihvatili, a na kraju se i uverili u navode naših prijatelja. Verujem, da je ovo samo početak naše saradnje, koja će trajati još dugo, dugo na obostrano zadovoljstvo. Ta saradnja će sigurno doneti mnogo radosti, pre svega onim najmlađim koji vole fudbal. Saradnja će prevashodno biti usmerena ka tome, da deca krenu u jednom dobrom pravcu, i da sve ono što budemo radili, bude za njihov dalji napredak – istakao je Žarko Đalović, osnivač Škole „Podići na viši nivo“ iz Zemuna.\nPogledaj: Stasavaju Vesini sokolovi\nAkademija škole fudbala\nPrethodni tekstIspiranje vodovodne mreže u Novoj Palanci\nSledeći tekstStonoteniseri „Bačke Palanke“ i „Čelareva“ u plej-ofu


eKapija | Regionalna saradnja i zajedničko tržište potrebniji nego ikada - KIF će privrednicima regiona ponuditi niz usluga kako bi postali konkurentniji na inostranim tržištima\nIzvor: Mina | Utorak, 04.05.2021.| 12:41\nRegionalna saradnja i zajedničko tržište potrebniji nego ikada - KIF će privrednicima regiona ponuditi niz usluga kako bi postali konkurentniji na inostranim tržištima\nRegionalna saradnja i ubrzanje izgradnje zajedničkog tržišta sada su potrebni više nego ikada, kako bi se privredi u celini i kompanijama pojedinačno obezbedili uslovi za oporavak, rast i razvoj, ocijenio je predsednik Privredne komore Srbije (PKS), Marko Čadež.\nOn je kazao da je u tom kontekstu važno da se novi akcioni plan za zajedničko regionalno tržište, koji je usvojen u Sofiji na Samitu Zapadnog Balkana u okviru Berlinskog procesa, što doslednije sprovodi, kako bi se prvi rezultati i efekti zabeležili već ove godine.\n- Sprovođenje regionalne inicijative Mini Šengen ili četiri slobode - kretanja ljudi, robe, usluga i kapitala, način je da sami dodatno ubrzamo te procese. Uveren sam da ćemo tu priliku prepoznati i iskoristiti - rekao je Čadež u intervjuu za Glasnik crnogorske Privredne komore (PKCG).\nČadež, koji je i predsednik Upravnog odbora Komorskog investicionog foruma Zapadnog Balkana (KIF ZB6), ocenio je da je region tokom pandemije u praksi dokazao da je to moguće.\nOn je podsetio da su uspostavljeni zeleni koridori koji su omogućili da roba, čiji je transport prioritetan - voće, povrće i meso, kroz region putuje brže nego ikada.\n- Uz dalje ubrzanje i unapređenje međusobne trgovine, važno je i da se Zapadni Balkan što pre zelenim trakama poveže sa EU i da se one uspostave i na graničnim prelazima sa susednim zemljama članicama, kako bi se obostrano ubrzao promet robe - smatra Čadež.\nOn je rekao da je poslovna zajednica Zapadnog Balkana aktivno učestvovala u kreiranju plana za zajedničko tržište i da će posvećeno pratiti njegovo sprovođenje u komunikaciji sa vladama regiona, ali i sa EU koja koordinira tim procesom.\n- Sada je bitno da tu komunikaciju sa vladama i briselskim intitucijama intenziviramo, o čemu smo nedavno razgovarali i sa crnogorskim ministrima ekonomskog razvoja i finansija. Očekuju nas razgovori i sa drugim vladama u regionu, kako bismo uspostavili čvršći mehanizam saradnje javnog i privatnog sektora, a naši privrednici što pre počeli da uživaju konkretne koristi - saopštio je Čadež.\nOn je podsetio da je Zapadni Balkan, nakon rasta od 3,5% u 2019. godini, u prošloj skliznuo u recesiju, jer je regionalni bruto domaći proizvod (BDP) pao 4,5%.\n- Najveću cenu tokom pandemije platile su ekonomije oslonjene na turizam, ugostiteljstvo i saobraćaj, dok su bolje prošle one sa većim učešćem poljoprivrede i industrije - naveo je Čadež.\nPrema njegovim rečima, državni paketi pomoći, usmereni na očuvanje radnih mjesta i likvidnosti, ublažili su posledice i sprečili veće potrese na tržištu rada regiona.\nČadež je podsetio na podatke Svjetske banke (SB), koja procenjuje da bi Zapadni Balkan u ovoj godini mogao da zabeleži prosečan rast od 4,4 odsto, dok se jačanje regionalnih privreda predviđa i u narednoj, pod uslovom da se koronavirus stavi pod kontrolu i da se što pre sprovede masovna imunizacija.\n- Nedavna vakcinacija oko 8,5 hiljada privrednika iz oko 1,5 hiljada kompanija iz celog regiona, za koju je PKS, u saradnji sa Vladom Srbije, obezbedila vakcine i organizovala akciju u Beogradu, uz veliko angažovanje zapadno-balkanskih komora, naš je doprinos kako bi se stvorili uslovi za normalno poslovanje - saopštio je Čadež.\nOn je ocenio da će brzina oporavka i rast ekonomija regiona umnogome zavisiti od početka oporavka evrozone, odakle dolaze glavni spoljnotrgovinski partneri.\n- Ne manje važno je da zapadno-balkanske vlade nađu način da istovremeno očuvaju makroekonomsku stabilnost i proizvodne i izvozne kapacitete i nastave podršku pre svega malim i srednjim preduzećima i preduzetnicima - kazao je Čadež.\nNa pitanje kako komore mogu dodatno doprineti savladavanju aktuelne krize, on je odgovorio da te privredne asocijacije, pored zalaganja za izgradnju zajedničkog tržišta, rade na povezivanju kompanija i podstiču stvaranje regionalnih igrača koji će biti konkurentni na stranom tržištu.\n- Pružamo podršku privredi da ojača kapacitete, prebrodi teškoće u poslovanju tokom pandemije i postane atraktivnija za investitore. Ove i naredne godine KIF će kompanijama ponuditi niz novih besplatnih usluga. Za 120 kompanija uradićemo planove digitalne transformacije i unapređenja proizvodnih procesa, a za još 60 predloge projekata kojima će konkurisati kod donatora i banaka - rekao je Čadež.\nKako je dodao, do kraja godine markiraće se i potencijalni dobavljači iz regiona u oblasti lake industrije, poljoprivrede, automobilske industrije, cirkularne i zelene ekonomije i kompanijama na raspolaganje staviti online alati za pristup novim tržištima.\n- Uz pomoć digitalnih rešenja, izvoznici iz regiona moći će da dobiju sve potrebne informacije za plasman robe na nova tržišta, pronađu pouzdane partnere iz inostranstva, ponude im svoje proizvode i usluge i postanu dio dobavljačkih lanaca stranih kompanija - rekao je Čadež.\nOn je najavio da će ove i naredne godine organizovati i niz zajedničkih, tematskih sastanaka privrednika iz regiona, u formi u kojoj dozvoljava epidemiološka situacija.\n- Prvi zajednički događaj upriličićemo već ovog proleća, sa ciljem povezivanja građevinskih kompanija međusobno, kao i sa firmama iz pratećih industrija - drvna, tekstilna, reciklažna. U planu je nekoliko investicionih konferencija na kojima ćemo predstaviti potencijale za ulaganja u Balkan, kao i zajednički nastup na sajmovima u EU ili regionu - saopštio je Čadež.\nRadi se, kako je rekao, i na uspostavljanju regionalnog centra za ekonomske analize, važnog za utemeljeno kreiranje predloga vladama za pomoć privredi i komorskih usluga za podršku kompanijama, ali i promociju izvoznih i investicionih potencijala regiona.\n- Razvijamo i e-platformu za digitalizaciju potpisa na sertifikatima o porijeklu robe i drugim izvoznim dokumentima - saopštio je Čadež.\nuspostavljanje regionalnog centra za ekonomske analize


Poraz od Zvezde u Beogradu 31:28 – MRK KIKINDA GRINDEX\nEkipa Kikinde GRINDEX izgubila je od Crvene Zvezde rezultatom 31:28\nUtakmica je igranu u okviru I kola play aut takmicenje u kojem ce se odigrati 8 kola, a Kikinda osim sa Zvezdom igra još sa Šamotom, Obilićem i Novim Pazarom. Upravo sa ekipom Novog Pazara Kikinda igra sledeću utakmicu u hali Jezero u nedelju 7. marta.\nGotovo celu utakmicu vodila je ekipa Crvene Zvezde, u kasnijem delu utakmice i maksimalnih 23:18, da bi ekipa Kikinde stigla i u poslednjih nekoliko minuta bila na gol zaostatka. Nespretno su tada rukometaši Kikinde izveli cepelin, i propala je šansa da se rezultat stigne. U tri navrata u prvom poluvremenu ekipa Kikinde je i vodila po jedan gol razlike.\nFebruary 27, 2021 Kikindarules\nMorava plitak potok za rukometaše Kikinde → ← Welcome home Milan Lisica


Ejup Ganić stigao u Sarajevo :: EMG :: Ekonomske vesti iz regiona\n28. jul 2010. | 15:58 16:07\nRatni član Predsedništva BiH Ejup Ganić, čije izručenje Srbiji nije odobrio britanski sud, stigao je danas u Sarajevo.\nGanić je avionom doputovao iz Istambula, a doček na sarajevskom aerodromu organizovalo mu je Udruženje građana poreklom iz Sandžaka i koordinacija boračkih udruženja.\nIspred aerodroma okupila se veća grupa građana sa transparentima na kojima su ispisane reči podrške Ganiću.\nBritanski sud juče nije odobrio zahetv Srbije da joj bude izručen Ganić, kojeg tereti za ratni zločin nad vojnicima JNA u Dobrovoljačkoj ulici u Sarajevu u maju 1992. godine.\nGanić je uhapšen u Londonu 1. marta na osnovu poternice Srbije i gotovo pet meseci proveo je u kućnom pritvoru.\nMalović: Navodi medija o trgovini Srbije u slučaju Ganić netačni\nNavodi nekih medija prema kojima je Srbija ponudila odustajanje od gonjenja člana nekadašnjeg ratnog\npredsedništva BiH Ejupa Ganića ukoliko vlasti BiH prihvate izvinjenje za genocid u Srebrenici, "apsolutno su netačni, besmisleni i zlonamerni", izjavila je srpska ministarka pravde Snežana Malović.\nMalović je za agenciju Beta istakla da takvi navodi ni na koji način neće doprineti utvrđivanju istine i procesu pomirenja u regionu.\n"Usvajanjem Deklaracije o Srebrenici, Srbija se nedvosmisleno opredelila prema tom stravičnom zločinu i potpuno je jasno da poštovanje iskazano prema žrtvama i zahtev za izručenje Ejupa Ganića, koji je podnet u cilju dovršenja krivičnog postupka koji se protiv njega u Srbiji vodi zbog sumnje da je počinio krivično delo\nratnih zločina ni na koji način ne može biti predmet bilo kakve trgovine", poručila je Malovićeva.\nOna je dodala da je Srbija više puta do sada "pokazala i dokazala" da joj nije u interesu da "ratni zločinci slobodno šetaju", već da je opredeljena utvrđivanju pune istine o zločinima počinjenim na teritoriji bivše Jugoslavije, jer je to "najvažniji segment procesa pomirenja".\nMalovićeva je rekla da neće komentarisati odluku britanskog ekstradicionog suda, koji je zahtev Srbije za izručenje Ganića odbacio uz obrazloženje da bi suđenje u Srbiji bilo "politički motivisano".\n"Veće za ratne zločine Višeg suda u Beogradu i Tužilaštvo za ratne zločine u dosadašnjim postupcima pokazali su da su apsolutno, kadrovski i profesionalno, spremni da procesuiraju počinioce krivičnih dela ratnih zločina bez obzira na njihovu nacionalnost, ili nacionalnost žrtava", istakla je ministarka pravde i dodala da je "slučaj Ganića isključivo stvar pravosudnih organa, a ne politike".\nOna je navela da ne želi da komentariše ni argumenta Ganićeve odbrane, "jer oni imaju pravo da svog klijenta brane svim raspoloživim sredstvima".\nProces za izručenje Ganića počeo je 13. aprila dostavljanjem zahteva Srbije i dokumenata na osnovu kojih se to traži.\nNa ročištu koje je trajalo od 5. do 14. jula obe strane su izvele svedoke.\nGanić je uhapšen 1. marta na aerodromu Hitrou u Londonu, na osnovu poternice koju je Srbija raspisala za njim i još 18 osoba iz BiH zbog napada na kolonu JNA u Sarajevu, 3. maja 1992. godine.\nPravosudni organi Srbije su istragu protiv Ganića pokrenuli decembra 2008. godine zbog sumnje da je neposredno, zajedno s drugim licima, suprotno sporazumu o mirnom povlačenju jedinica JNA iz BiH, izdao\nnaređenja za napade na objekte JNA u Sarajevu - vojnu bolnicu, Dom JNA, kolonu sanitetskih vozila i vojnu kolonu u Dobrovoljačkoj ulici.\nRešenjem o sprovođenju istrage Ganiću se na teret stavljaju tri krivična dela - ratni zločin protiv ranjenika i bolesnika, protivpravno ubijanje i ranjavanje neprijatelja i upotreba nedozvoljenih sredstava borbe.\nTeme: Ratni zločini, Suđenje\nLičnosti: Snežana Malović, Ejup Ganić\n30. jul 2010. 18:07 |


Karlos Keiroš - Blic Sport\nKeiroš odlazi sa mesta selektora Irana\nPortugalski fudbalski stručnjak Karlos Keiroš napustiće klupu Irana, samo šest meseci pošto je produžio ugovor do 2018. godine, saopštila je Fudbalska federacija Irana.\nKeiroš besan: Ne znam kako će Mažić moći da spava, bio je penal i crveni karton\nSelektor Irana Karloš Keiroš rekao je da je naš najbolji sudija arbitar Milorad Mažić oštetio njegovu ekipu kada nije dosudio penal u drugom poluvremenu utakmice sa Argentinom, iako se jasno vidi da je Zabaleta prvi izbio loptu u duelu sa Deđagahom.\nKeiroš napušta klupu Irana posle Mundijala: Nema finansijskih sredstava za rad\nPortuglaski trener Karlos Keiroš, rekao je da će po zavšetku Svetskog prvenstva u Brazilu napustiti fudbalsku reprezentaciju Irana.\nTrener Irana: Biće nam potrebno čudo protiv Argentine\nSelektor iranske fudbalske reprezentacije Karlos Keiroš, priznao je danas da će njegovom timu biti potrebno čudo u predstojećem meču Mundijala protiv Argentine.\nKeiroš: Zainteresovan sam za klupu Totenhema\nPortugalski fudbalski trener Karlos Keiroš, trenutno selektor Irana, rekao je da je veoma zainteresovan da nasledi zemljaka Andre Viljaša-Boaša na funkciji menadžera Totenhema.\nKarlos Keiroš na kormilu Irana do završetka Svetskog prvenstva\nPortugalski trener Karlos Keiroš produžio je ugovor sa Iranskom fudbalskom federacijom i predvodiće tu selekcijiu do kraja na Mundijala 2014. godine.\nKeiroš: Nacionalni tim Portugala zove se Kristijano Ronaldo\nBivši selektor Portugala i asistent trenera u Realu Karlos Keiroš smatra da se nacionalni tim u Poljskoj i Ukrajini treba zvati "Kristijano Ronaldo".\nKeiroš preuzeo Iran\nBivši selektor Portugala i asistent u Mančester junajtedu Karlos Keiroš zvanično je imenovan na mesto selektora fudbalske reprezentacije Irana.\nPaolo Bento na klupi Portugala\nČetrdesetjednogodišnji Paulo Bento novi je selektor fudbalske reprezentacije Portugalije.\nMurinjo obavio pregovore sa portugalskim Savezom\nPredsednik Fudbalskog saveza Portugala Žilberto Madail izjavio je danas da je razgovarao sa trenerom Žozeom Murinjom o njegovom eventualnom dolasku na klupu reprezentacije te zemlje.\nKeiroš: Zbog Portugala sam odbio Fulam, Japance i Australiju\nDojučerašnji selektor fudbalske reprezentacije Portugala Karlos Keiroš otkrio je da je tokom vođenja nacionalnog tima odbio ponude Fulama, kao i fudbalskih saveza Japana i Australije.\nPortugalci otpustili Keiroša\nFudbalski savez Portugala otpustio je selektora Karlosa Keiroša, nakon što je stručnjak dobio šestomesečnu suspenziju.\nSuspendovani Keiroš bi mogao da ostane bez posla\nSelektor fudbalske reprezentacije Portugala Karlos Keiroš mogao bi da ostane bez posla, jer je ekipa osvojila samo jedan poen u kvalifikacijama za Evropsko prvenstvo, dok je on na šestomesečnoj suspenziji.\nPortugalci kaznili Keiroša jednomesečnom suspenzijom\nFudbalski savez Portugalije kaznio je danas selektora državnog tima Karlosa Keiroša jednomesečnom suspenzijom zbog nedoličnog ponašanja.\nKeiroš zapretio Ronaldu\nSelektor reprezentacije Portugala Karloš Keiroš rekao je da Kristijano Ronaldo mora mnogo bolje da igra, ako ne želi da izgubi mesto u startnoj postavi nacionalnog tima.\nKarlos Keiroš pred srpskim trenerima\nŠkola za fudbalske trenere UEFA/FSS nastavlja sa praksom da se pred srpskim trenerima u ulozi predavača nađu eminentna evropska i svetska trenerska imena, a najnoviji u tom nizu je Karlos Keiroš, selektor portugalske reprezentacije i bivši trener Real Madrida odnosno asistent Aleksa Fergusona u Mančester Junajtedu.


IPARD: Objavljeni konkursi za traktore i mehanizaciju\nObjavljena su dva konkursa za programe IPARD, izjavio je ministar poljoprivrede, vodoprivrede i šumarstva Branislav Nedimović i pojasnio da se radi o pozivima koji se odnose na traktore i mehanizaciju.\nNedimović je odgovarajući na pitanje da li će uslovi za seljaka biti povoljniji, jer se žale da je teško, rekao da ništa u životu nije lako, kao i da su govorili da je teško i kada su postojale samo nacionalne mere.\n"Ima jedna baka iz Stare Pazove, ona je aplicirala i dobila je traktor, bavi se ratarstvom. Ima 65 godina i sve je uspela da reši. Ja svim poljoprivrednicima kažem: 'Ako je ona mogla, možete i vi, sve je stvar volje'. Ako želiš da dobiješ povrat od 65 odsto, moraš malo i da se potrudiš", ukazao je Nedimović.\nUpitan šta će Ministarstvo učiniti u cilju povećanja kvaliteta pšenice, s obzirom da "gubimo tržište brašna, a prodajemo pšenicu kao stočnu hranu", Nedimović je ukazao da pre svega moramo da počnemo da "sejemo seme koje nije sa tavana, već sertifikovano i ima sve deklaracije".\n"Moramo da povedemo računa i o organskoj proizvodnji i konceptu zdrave hrane. Koliko vidim, belo brašno nije uključeno u taj sistem, nije toliko zastupljeno", rekao je ministar.


RTCG - Radio Televizija Crne Gore - Nacionalni javni servis :: Svijet :: Kina:SAD da očuvaju sporazum sa Iranom\nAPEL 13. 10. 2017. 14:05 >> 13:34 0\nKina:SAD da očuvaju sporazum sa Iranom\nKina je apelovala na SAD da očuvaju nuklearni sporazum s Iranom, dok bi o sudbini tog dokumenta danas poslije podne trebalo da se oglasi američki predsjednik Donald Tramp.\n"Vjerujemo da je ovaj sporazum važan kako bi se obezbjedio režim neširenja nuklearnog naoružanja u svijetu, kao i mir i stabilnost regiona", izjavila je danas portparolka ministarstva spoljnih poslova Kine, Hua Ćunjing.\nTramp tvrdi da Iran ne poštuje "duh" nuklearnog sporazuma i očekuje se da danas pred Kongresom ne da pozitivnu ocjenu primjene tog sporazuma. U tom slučaju Kongres bi mogao ponovo da uvede sankcije Iranu.\nIran i šest svjetskih sila (SAD, Rusija, Kina, Velika Britanija, Francuska i Njemačka) postigli su 14. jula 2015. istorijski sporazum kojim se ograničava iranski nuklearni program u zamjenu za ukidanje međunarodnih sankcija toj zemlji.\nKina - SAD nuklearni sporazum sa Iranom\nRohani:Očuvati nuklearni sporazum


Ministarstvo prosvjete: Neprimjerene prijetnje Unije studenata | Palelive.com\nPočetna Novosti Aktuelnosti Ministarstvo prosvjete: Neprimjerene prijetnje Unije studenata\nMinistarstvo prosvjete i kulture Republike Srpske smatra neprimjerenim ponašanje predstavnika Unije studenata Srpske i Studentskog parlamenta Univerziteta u Istočnom Sarajevu, koji su zaprijetili bojkotom nastave ukoliko ne bude nastavljena gradnja studentskog doma na Palama.\nPredstavnici pomenutih studentskih organizacija optužili su Ministarstvo prosvjete i kulture za opstrukciju izgradnje studentskog doma na Palama, iako nijedan dopis, koji se odnosi na taj predmet, nije upućen ovom ministarstvu, saopšteno je iz Ministarstva prosvjete i kulture.\nU saopštenju se dodaje da je predmet, na koji su se studenti pozvali u svojim istupima u javnosti, u nadležnosti drugog organa, koji je i otvorio podračun u poslovnoj banci Univerzitetu u Istočnom Sarajevu.\nIz Ministarstva poručuju da su u proteklom periodu intenzivno radili na poboljšanju uslova studentskog smještaja, u šta je uloženo više od 20 miliona KM, a zajedno sa nadležnim za ova pitanja nastaviće i ubuduće da radi na unapređenju studentskog standarda.\nPrethodni članakSNSD: Projekti Vlade Srpske – ozbiljan iskorak\nNaredni članakZa asfaltiranje puteva iz opštinskog budžeta 49.205 KM


Zakon o obnovljivim izvorima energije konačno stvara uslove da Srbija iskoristi svoj potencijal solarne energije, što će doneti investicije, smanjiti zagađenje životne sredine i omogućiti građanima i firmama da proizvode energiju za sopstvene potrebe. Interesovanje investitora je veliko, pa je do 2030. godine moguće priključiti solarne elektrane snage jednog gigavata (GW), dok bi postavljanje solarnih panela na samo deset odsto krovova donelo ukupnu snagu fotonaponskih sistema od 400 do 600 megavata (MW). Ovo su glavne poruke sa Prve velike konferencije o solarnoj energiji u Srbiji, u organizaciji portala Balkan Green Energy News.\n„Cilj je da razvijemo sistem koji udružuje baterije, solarne elektrane i vetroparkove, i kao proizvod daje najjeftiniju energiju na tržištu“, istakao je.\n„U skladištu u Pančevu će moći da se čuva i otpadna energija iz industrije, a ne samo ona proizvedena iz solarnih kolektora“, rekao je Hrvoje Milošević, direktor prodaje u kompaniji SOLID.\nTagovi: aukcije, Balkan Green Energy News, CWP Renewables, demokratizacija energetike, EBRD, investicije, Maja Turković, prozjumeri\nPočetna » Vesti » OIE » Prva velika konferencija o solarnoj energiji u Srbiji: sve je spremno za solarni bum


► Studenti pred zgradom RTS-a poručili da žele slobodu medija i najavili veliki\n20.03.2019 | 08:20h ► 17:30h Beograd\nStudenti Beogradskog univerziteta koji su u protetsnoj šetnji stigli do zgrade RTS-a poručili su da su tu da traže slobodu medija kako bi se "čula njihova reč", jer na to "imaju pravo".\n"Omladina jeste Srbija", rekla je Ana Knežević student Fizčkog fakulteta obraćajući se okupljenima ispred ulaza u RTS koji su skandirali "Hoćemo medije".\nOna je kazala da vlast hapsi studente čak i srednjšokolce pokazujući time "da svesno pribegava represiji".\n"Mi smo snaga naroda sposobni da uvedemo korenite promene, zato nas zastrašuju", rekla je Knežević.\nPrema njenim rečima studenti "ne traze, već zahtevaju promene".\nOna je poručila vlasti da "prizna da nije sposobna da vodi državu i da zato treba da ode".\n"Nemate toliko prostora u zatvorima, koliko je slobodomsilećih ljudi", rekla je Knežević govoreći o vlastima.\nStudenti su su pred zgradom RTS-a skandirali "Nije srpski ćutati" i "RTS-SNS".\nSkup je završen uz najavu studenta da planiraju za šesti april, kada se obeležava dan studenata, veliki protest svih studenata.\nKod zgrade je bilo svega nekoliko običnih policajaca u uniformi, a saobraćajna policija je obezbeđivala trasu kojom su se kretali studenti.\nautor: SA, VV\tizvor: Beta\n1 od 5 miliona /\nStotine hiljada građana na mirnom protestu u Hongkongu\nStotine hiljada građana izašle su danas na ulice Hongkonga, uprkos jakoj kiši u toj autonomnoj kineskoj teritoriji, na još jedan u nizu masovnih prodemokratskih protesta.\nNa ulicama Hongkonga ponovo desetine hiljada ljudi\nDesetine hiljada demonstranata i pored jake kiše okupilo se danas u Hongkongu na još jednim prodemokratskim demonstracijama, a organizatori su apelovali okupljanje bude mirno.\nProtest: Preporuke za fer izbore oko zgrade Predsedništva, ispred pripadnice Kobri\nUčesnici protesta Jedan od pet miliona raširli su po zemlji, oko zgrade Predsedništva, panoe na kojima su ispisane 42 preporuke za slobodne i fer izbore.\nPrihodi 40 najvećih medija u Srbiji porasli su u prošloj godini za sedam odsto, na 387 miliona evra, dok je Radio-televizija Srbije (RTS) i dalje vodeći na listi s približno pet miliona evra...\nProtest žena u Meksiku posle optužbe da su policajci silovali tinejdžerke\nNekoliko hiljada žena protestovalo je u petak uveče u glavnom gradu posle izveštaja da su policajci navodno silovali tinejdžerke, saopšteno je danas u Meksiku.


Počinje istraživanje: Kakvo je zdravlje građana Srbije\nNaslovna Info Srbija Počinje istraživanje: Kakvo je zdravlje građana Srbije\nRepublički zavod za statistiku sprovešće, od 6. oktobra do 30. decembra, istraživanje o zdravlju stanovništva Srbije, u saradnji sa Institutom za javno zdravlje Srbije, Ministarstvom zdravlja i uz finansijsku podršku EU.\nReč je o nacionalnom istraživanju koje se, u skladu sa međunarodnim standardima, sprovodi svakih šest godina.\nGlavni cilj istraživanja je da se, na osnovu reprezentativnog uzorka (oko 6.000 slučajno izabranih domaćinstava), dobije opis zdravstvenog stanja stanovništva starosti 15 i više godina, kao i dece uzrasta od pet do 14 godina.\nIstraživanjem se prikupljaju informacije o tome kako građani doživljavaju svoje zdravlje, do koje mere koriste zdravstvenu zaštitu i kako se brinu o svom zdravlju – prihvatajući određene stilove života ili oslanjajući se na preventivne i druge zdravstvene usluge.\nPodaci koji se dobiju poslužiće za planiranje zdravstvene zaštite, za procenu rasprostranjenosti različitih bolesti, sagledavanje uzroka njihovog nastajanja, kao i za definisanje načina lečenja i kontrole, odnosno za unapređenje javnog zdravlja u Srbiji. Prikupljanje podataka na terenu obavljaće profesionalni timovi anketara.\nTokom sprovođenja istraživanja obaviće se i osnovna antropološka merenja (visina, telesna masa) i merenje krvnog pritiska anketiranih, a građani će od zdravstvenog radnika – člana tima anketara, dobiti osnovne informacije o svom zdravlju.\nSvi podaci prikupljeni u istraživanju predstavljaju službenu tajnu i objavljuju se isključivo u zbirnom obliku. Takođe, svi podaci će biti prikupljani isključivo uz pisanu saglasnost ispitanika, navodi se u saopštenju Republičkog zavoda za statistiku.\nKakvo je zdravlje građana Srbije\nPrethodni tekstDo kraja godine dve mere podrške mladima u agraru\nSledeći tekstOtvorena izložba slika „Bagremara 2019“ (VIDEO)


10.05.2018 u 22:00\nMMF predlaže ukidanje privremenog smanjenja penzija\nMisija Međunarodnog monetarnog fonda predvođena Džejmsom Rufom, koja je od ponedeljka u Beogradu na pregovorima oko novog aranžmana sa Srbijom, popularno nazvanog „čuvarkuća”, sugerisala je predstavnicima vlade da ukinu privremene krizne mere za penzionere – odnosno Zakon o privremenom umanjenju penzija, koji je na snazi već četiri godine. MMF je, saznaje „Politika” iz izvora bliskih pregovaračima, poručio srpskoj strani da nađe sistemsko rešenje za penzije, budući da su javne finansije poslednje tri godine stabilne. Opomena da ovo privremeno umanjenje ne sme postati trajno stizalo je od MMF-a i tokom prethodnih susreta, ali se u međuvremenu ništa nije promenilo. Ako su, dakle, i MMF i Svetska banka i Fiskalni savet Srbije jednoglasni u oceni da su srpske javne finansije stabilne...\n07.05.2018 u 19:25\nZvanično počeli pregovori o „čuvarkući”\nMisija Međunarodnog monetarnog fonda doputovala je u Beograd i sa predstavnicima Srbije zvanično su počeli pregovore o novom aranžmanu, bez finansijske podrške, nazvanog „čuvarkuća”. Na dnevnom redu su tekuća makroekonomska kretanja, mere za održavanje finansijske stabilnosti i nastavak strukturnih reformi. Jedna od tema verovatno će biti i dodatno povećanje plata i penzija koje je u nekoliko navrata najavio predsednik Srbije Aleksandar Vučić. Mediji su preneli da ove godine očekuje još jedno povećanje plata u javnom sektoru od 10 odsto. I premijerka Ana Brnabić nedavno je potvrdila da će do kraja godine plate i penzije biti povećane\n17.04.2018 u 15:44\nMMF zadržao procenu rasta BDP-a Srbije na 3,5 odsto za 2018.\nVAŠINGTON – Međunarodni monetarni fond (MMF) zadržao je danas projekciju rasta bruto domaćeg proizvoda Srbije za 2018. godinu na 3,5 odsto, a toliku stopu predviđa i za 2019. godinu. U revidiranom izveštaju „Perspektive svetske ekonomije”, objavljenom danas na zvaničnom sajtu MMF-a povodom prolećnog zasedanja Fonda i Svetske banke u Vašingtonu, procenjuje se da će inflacija u Srbiji u ovoj godini iznositi 2,7 odsto, a dogodine tri procenta. Takođe se predviđa da će deficit bilansa tekućih plaćanja u ovoj godini biti smanjen sa prošlogodišnjih 4,6 posto BDP-a na 4,5 procenata, a MMF očekuje da će u 2019. on dodatno opasti na 4,1 odsto BDP-a. Stopu nezaposlenosti u Srbiji MMF projektuje na 14,3 odsto u ovoj godini, a za narednu godinu na 14,0 odsto. MMF je takođe zadržao\nKamioni na granicama koštaju region 800 miliona evra\nNeću odustati od ideje uspostavljanja jedinstvenog tržišta u regionu. Ta ideja počiva na racionalnim ekonomskim argumentima. Ovim rečima je predsednik Aleksandar Vučić na Međunarodnom sajmu privrede u Mostaru obrazložio svoju staru zamisao o uspostavljanju regionalne carinske unije. Srbija je još u decembru 2006. godine u Bukureštu potpisala CEFTA sporazum kojim su carine prilikom trgovine u regionu ukinute. Međutim, da u praksi problemi ipak postoje, uprkos činjenici da je trgovina liberalizovana još pre 12 godina, svedoče kamioni sa robom koji svakodnevno čekaju na granici. – Nema logike da samo kod nas na granici možete videti kilometarske kolone kamiona. Zbog toga Svetska banka priprema regionalni projekat kojim bi trebalo da se olakša trgovina na teritoriji Balkana...\n07.04.2018 u 00:14\nMinistar finansija Srbije Dušan Vujović izjavio je da očekuje da će predlog novog aranžmana sa Međunarodnim monetarnim fondom biti poznat polovinom maja ili u junu. „Gotovo je izvesno da će novi aranžman biti u formi instrumenta za koordinaciju ekonomskih politika i reformi koji ne sadrži finansijsku komponentu. Polje saradnje ostaje isto, a to je održavanje već postignute makroekonomske i fiskalne stabilnosti, kao i dalja podrška reformama”, rekao je Vujović za list Blic. Vujović je rekao da će konkretnije moći da se govori o prostoru za povećanje plata i penzija kada se budu znali podaci za prvih šest meseci, što bi koincidiralo sa finalizacijom novog aranžmana sa MMF-om. On je rekao da su ove godine za 60 milijardi dinara već povećana izdvajanja iz budžeta za penzije i plate u\n16.03.2018 u 10:47\nVučić: Srbija želi da nastavi saradnju sa MMF-om, moguće veće plate i penzije\nPredsednik Srbije Aleksandar Vučić danas je u razgovoru sa misijom Međunarodnog monetarnog fonda (MMF) rekao da Srbija želi da nastavi saradnju sa tom finansijskom institucijom kroz novi program, saopšteno je posle sastanka. „Želimo da održimo stabilnost javnih finansija i celokupne ekonomije i, što je još važnije, postignemo veći rast bruto domaćeg proizvoda (BDP)”, rekao je Vučić na sastanku kojim misija MMF-a završava posetu Beogradu. Šef misije MMF-a Džejms Ruf je čestitao Vučiću uspešan završetak trogodišnjeg aranžmana i naglasio da je rukovodstvo MMF-a koristilo primer Srbije kao uspešan model za druge zemlje.\n12.03.2018 u 10:51\nPočeli pregovori Srbije s delegacijom MMF o novom programu\nU Narodnoj banci Srbije (NBS) su plenarnim sastankom, čiji je početak kasnio oko sat vremena, počeli zvanični razgovori delegacije Srbije sa misijom Međunarodnog monetarnog fonda (MMF) o novom programu koji ne uključuje finansijsku pomoć. Delegaciju Srbije na plenarnom sastanku predvodi guverner NBS Jorgovanka Tabaković koja predstavlja Srbiju u MMF-u, a u razgovorima učestvuje i ministar finansija Dušan Vujović sa saradnicima. U timu MMF-a, na čijem je čelu Džejms Ruf, nalazi se i šef Kancelarije te međunarodne finansijske organizacije u Beogradu, Sebastijan Sosa. U razgovorima dve strane, koji će kako je najavljeno trajati do petka, 16. marta, biće sumirani postignuti rezultati nedavno završenog aranžmana Srbije sa MMF-om i sagledana najnovija makroekonomska i fiskalna\nI zvanično završen program sa MMF-om\nTrogodišnji aranžman iz predostrožnosti, koji je Međunarodni monetarni fond (MMF) odobrio Srbiji 23. februara 2015. godine, juče je i zvanično okončan što je potvrdila i ova međunarodna finansijska institucija, ali i Narodna banka Srbije (NBS). Ovim aranžmanom Srbiji je bilo stavljeno na raspolaganje 935,4 miliona specijalnih prava vučenja što je oko 1,2 milijarde evra. Aranžman je zaključen iz predostrožnosti, što znači, bez namere da se odobrena sredstva koriste, osim u slučaju platnobilansnih potreba zemlje. Tokom trajanja stendbaj aranžmana, obavljeno je osam razmatranja rezultata u sprovođenju dogovorenog ekonomskog programa o kojima je Odbor izvršnih direktora MMF-a dao pozitivne ocene, a sredstva koja su bila na raspolaganju, nisu korišćena.\n22.02.2018 u 13:16\nSrbija je izuzetno uspešno sprovela trogodišnji aranžman sa Međunarodnim monetarnim fondom (MMF) vredan 1,32 milijarde dolara, nadmašivši mnoge od svojih makroekonomskih ciljeva, navodi se u izveštaju MMF-a objavljenom povodom današnjeg isteka aranžmana iz predostrožnosti. „Program je završen znatno uspešnije od očekivanja, nadmašivši mnoge od makroekonomskih ciljeva. Srbija je uspela da se izvuče iz rupe”, izjavio je šef misije MMF-a za Srbiju Džejms Ruf. Posle višegodišnje stagnacije u periodu posle globalne finansijske krize, Srbija, prema rečima Rufa, ponovo beleži rast uz povećanje investicija i zapošljavanja. „Puno toga je započeto na transformaciji zemlje u zrelu tržišnu ekonomiju, ali te reforme treba produbiti po završetku programa kako bi Srbija dostigla svoj maksimalni


Mogućnosti podrške studentima Univerziteta Crne Gore na njihovom karijernom putu kroz digitalnu plaformu Jobiri, bili su povod sastanka vlasnika Hipotekarne banke Miljana Todorovića i njegovih saradnika sa prorektoricom UCG prof. dr Sanjom Peković i menadžerom Karijernog Centra UCG Ivicom Todorovićem.\nVlasnik Hipotekarne banke, gospodin Todorović, iskazao je spremnost Banke, kao društveno odgovorne kompanije, da investicijom u pristup ovoj digitalnoj platformi podrži napore Univerziteta Crne Gore i Karijernog centra u pružanju podrške studentima u povezivanju sa poslovnim svijetom.\nPlatforma Jobiri koja bi sadržala profile prijavljenih studenata i poslodavaca koji imaju saradnju sa Univerzitetom Crne Gore, predstavlja alat pomoći, prije svega za mlade, u svim koracima na putu do posla. Tokom kreiranja CV-ija i motivacionog pisma, kroz ovu platformu, studenti mogu dobiti pomoć kroz gotove modele opisa radnog iskustva ili motivacije. Platforma sadrži i 145 video tutorijala u trajanju od po tri minuta koji prate kompletan proces traženja posla, počev od kreiranja CV-ija i motivacionog pisma, do pripreme za intervju i povratne informacije o performansu, objasnila Bojana Perović, osnivač Agencije „Minuta do posla“ i zastupnik digitalne platforme Jobiri u Crnoj Gori. Ona je dodala da bi ova platforma predstavljala, prije svega, administrativnu pomoć Karijernom centru, u praćenju studenata na karijernom putu.\nProrektorica Peković je pozdravila zainteresovanost Hipotekarne banke da podrži studente Univerziteta Crne Gore, pogotovo u vremenu kada se suočavaju sa izazovima pandemije i kada je potrebno da jačaju i razvijaju digitalne vještine i kompjutersku pismenost, pa i u domenu traženja svog puta na poslovnom planu.


Prvi samit energetskih menadžera - Bizlife.rs\nPrvi samit energetskih menadžera\n08:33 Vršac, 13/12/2011\nU Vršcu će sutra, 14. decembra u organizaciji Centralno evropskog foruma za razvoj – CEDEF biti održan Prvi Samit energetskih menadžera i na kome će se pokrenuti i inicijativa za osnivanje Mreže energetskih menadžera Srbije – MEMS.\nOvaj događaj održaće se uz institucionalnu podršku Vlade Republike Srbije, pod pokroviteljstvom Ministarstva infrastrukture i energetike RS, a u saradnji sa Agencijom za energetsku efikasnost RS, Pokrajinskim sekretarijatom za energetiku i mineralne sirovine AP Vojvodine, opštinom Vršac, kompanijama Global Intercontinental Utilities BGD, Vaillant, Holcim, Volksbankom i brojnim energetskim menadžerima.\nSamit će otvoriti Verica Kalanović, potpredsednik Vlade RS za privredni i regionalni razvoj i prof. dr Miloš Banjac, pomoćnik Ministra infrastrukture i energetike. Cilj Samita je da poveže energetske menadžere gradova, opština i industrije iz Srbije kako bi razmenili iskustva i predstavili aktuelne i buduće projekte iz oblasti energetske efikasnosti.\nNa skupu će biti formirana Mreža energetskih menadžera Srbije, koju je pokrenuo CEDEF kao nastavak aktivnosti na jačanju kapaciteta energetskog menadžmenta, a u cilju ostvarivanja dalekosežnih rezultata od interesa za primenu ukupne energetske strategije Srbije.\nInicijativu su podržali brojni energetski menadžeri a Memorandum o osnivanju MEMS potpisaće predstavnici: Ministarstva infrastrukture i energetike RS, Agencije za energestku efikasnost RS, Pokrajinskog sekretarijata za energetiku i mineralne sirovine AP Vojvodine, Privredne komore Srbije, Stalne konferencije gradova i opština, fakulteta sa Beogradskog, Novosadskog, Niškog i Kragujevačkog Univerziteta, kao i veliki broj energetskih menadžera gradova i opština, industrije, transporta i javnih komunalnih preduzeća.\nKako bi energetski menadžment u gradovima i opštinama imao punu primenu neophodna su napredna tehnološka rešenja. U tom smislu, Zoran Biserčić, direktor kompanije Vaillant je istakao “Vaillant proizvodi energetski efikasna sistemska rešenja, poštujući pri tom najnovije evropske norme i standarde. Vaillantovi uređaji predstavlaju sinonim za vrhunsku tehnologiju iz domena KGH, ali u isto vreme i za brigu o zaštiti čovekove okoline. Ovakva situacija preslikana je i na srpsko tržište, gde je Vaillant već godinama pouzdan partner, a veliki broj privatnih i javnih objekata koji koriste naše sisteme iz domena obnovljivih izvora energije svedoče o tome, da će takav trend da se nastavi i u budućnosti”.\n„Global Intercontinental Utilities BGD predstavlja deo globalne grupe kompanija koja pruža usluge svojim klijentima u javnom i privatnom sektoru i zajedno sa njima planira, razvija, projektuje, izgrađuje, upravlja i održava više od stotinu projekata širom sveta. Preko 40 godina na svetskom tržištu obnovljivih izvora energije bilo je dovoljno da izvedemo više od 130 postrojenja, u više od 30 zemalja. Na tržištu na kome nastupamo nudimo integralno rešenje tretiranja svih vrsta komunalnog i medicinskog otpada, kako novogenerisanog tako i već postojećeg, i njegovog pretvaranja u razne oblike zelene energije“ izjavio je Nenad Dograjić, direktor kompanije Global Intercontinental Utilities BGD.


► Grupa bivših svetskih lidera protiv aneksije Zapadne obale\nEldersi, grupa koju je 2007. godine osnovao Nelson Mandela, je u pismima liderima Francuske, Nemačke, Velike Britanije i Evropske unije navela da bi trebalo da upozore Izrael na negativne političke i ekonomske posledice po bilateralne i regionalne odnose.\nKako je navela grupa koju predvodi bivša predsednica Irske Meri Robinson sa Mandelinom udovicom Grasom Mišel i bivšim sekretarom UN Ban Ki–Munom, kao kopredsednicima, aneksija je "fundamentalno suprotna dugoročim interesima i izraelskog i palestinskog naroda".\nOni su ocenili da aneksija "neće umanjiti buduće palestinske zahteve za samoopredeljenjem već će uništavanjem nada za kompromis o dve države povećati rizik od budućeg nasilja u jednom od najzapaljivijih regiona u svetu".\nEldersi su pozvali lidere EU da razmotre Sporazum o pridruživanju s Izraelom ako aneksije bude u bilo kom obliku.\nTakođe su podsetili na "istorijsku i obavezujuću odgovornost" Velike Britanije kao kolonijalne sile u Palestini pre 1948. godine.\nUz protivljenje aneksiji grupa je ponovila podršku izraelskim i palestinskim braniocima ljudskih prava i aktivistima, rekavši da je "potrebno da njihovi glasovi budu zaštićeni i pojačani u ovo izazovno vreme".\nPremijer Izraela Benjamin Netanjahu je rekao da će proces aneksije početi u sredu i da želi da anektira teritoriju Zapadne obale u skladu sa bliskoistočnim planom predsednika SAD Donalda Trampa.\nMeđutim, izraelski ministar Ofir Akunis rekao je da je proces aneksije odložen i da se i dalje radi na finalnim detaljima s američkim zvaničnicima. On je izrazio očekivanje da će aneksija početi kasnije ovog meseca.\nNetanjahu je najavio aneksiju svih jevrejskih naselja i doline Jordan što čini oko 30 procenata teritorije Zapadne obale okupirane u ratu 1967. godine.\nNa osnovu rešenja po modelu dve države koje podržava Savet bezbednosti UN i veliki deo međunarodne zajednice predviđa se nezavisna palestinska država na čitavoj teritoriji Zapadne obale i u pojasu Gaze uz razmenu teritorija.\nPalestinci žele da istočni jerusalim ude glavni grad njihove države ali o budućnost Jerusalima se smatra pitanjem o kome će se odlučiti za pregovaračkim stolom.\nNa osnovu Trampovog plana Palestinci bi mogli da osnuju nepovezanu državu sa ograničenom autonomijom na preostalim nepovezanim delovima Zapadne obale i uz razmenu teritorija.\nOni su u potpunosti odbacili Trampov plan označivši ga proizraelskim.


Banja Luka: Neophodna reforma odbrane! - 2003-10-30\nPredsjednik RS Dragan Čavić pozvao je poslanike Narodne Skupštine RS da prihvate preporuke Komisije za reformu odbrane i da ne dozvole da Republika Srpska bude krivac što BiH jedina u regionu ne pristubi Partnerstvu za mir.\nRS bi mnogo izgubila ukoliko se odbije preporuka komisije i ne pristupi izmjeni Ustava u dijelu koji se tiče odbrane i vojske. Ustavnim amandmanima predvidjeno je da se proglašavanja ratnog stanja prenose sa entiteta na nivo BiH, što jedijelom već učinjeno jer je Visoki predstavnik već izmjenio ustavne odbredbe u dijelu komande nad vojskom.\nPredsjednik RS, Dragan Čavić je rekao da su predstavnici RS prihvatili uslove NATO-a za postojanje ministarstva odbrane na nivou BiH jer bi u suprotnom bili pred optužbom da RS blokira reforme odbrane.\nKomnada na nivou BiH apsolutni je ulsov pristupanje partnerstvu za mir, rekao je Čavić obraćajući se pralamnetu. Čavic je naglasio da je uloga Narodne skupštine neizbježna i presudna i podjsetio da je Visoki predstavnik rekao da će odluku o reformi sistema odbrane prepustiti domaćim vlastima i da je neće nametati te da je stoga odgovornost još veća.\nPredsjejdik Komisije za reformu odbrane James Loker je rekao da bi se prema preporuci komisije oružane snage u BiH ujedinile uz istovremeno postojanje i vojske RS i FBiH, ali da bi komanda po svim operativnim pitanjima bila na državnom nivou. Gospodin Loker je proučio da je ovo istorisjka šansa za BiH i njene entitete i da članstvo u partnerstvu za mir i NATO donosi značajne beneficije.\nNakon izlaganja predsjenika RS, Dragana Čavića i Jamesa Lokera, predsjedavajućeg Komisjije za reformu odbrane, predsjenik Parlamneta RS Dragan Kalinić je rekao da će konačan stav o reformi odbrane Narodna skupština zauzeti u nastavku sjednice petog novembra kada bi trebalo da bude razmatrana inicijativa za pristupanje izmjni Ustava RS.


A ZAGAĐENJE VAZDUHA? Zbog manje gasa iz Rusije, Austrija reaktivira staru elektranu na ugalj - TPKNEWS\n07:37 - 03/07/2022\nNaslovna/VESTI/A ZAGAĐENJE VAZDUHA? Zbog manje gasa iz Rusije, Austrija reaktivira staru elektranu na ugalj\nPošto Rusija već danima isporučuje manje količine gasa Austriji, na kriznom sastanku odlučeno je da se reaktivira i stara elektrana na ugalj Melah.\nElektrana Melah je na proleće 2020. ugašena nakon 34 godine rada. Ona će, prema odluci sa sastanka, na kojem su učestvovali kancelar Karl Nehamer, ministar privrede Martin Koher i energetike Leonore Gevesler, u slučaju obustave isporuke gasa iz Rusije biti reaktivirana.\nTakođe je doneta odluka o nabavci potrebnog uglja.\nElektrana Melah, koja se nalazi južno od Graca, poslednja je elektrana na ugalj u Austriji. Za njeno reaktiviranje, kako je naglašeno, potrebno je više meseci.\nVlada Austrije je ranije odlučila da popunjenost skladišta za gas mora biti 80 odsto pred početak grejne sezone, koja traje od oktobra do marta. Trenutna popunjenost skladišta gasa je na svega 40,9 odsto, i ona se povećava i pored smanjenjih isporuka.\nAustrijska vlada je, pre par nedelja, za kupovinu strateških rezervi gasa u visini od 20 teravatsati, od čega najmanje 7,4 teravatsati mora biti iz nekog izvora koji nije ruski, stavila na raspolaganje do 6,6 milijardi evra.\nNedavno usvojeni zakon o diverzifikaciji gasa podstiče kupovinu gasa koji nije iz Rusije sa do 100 miliona evra, a domaća industrija dobila je mogućnost za samostalnu nabavku gasa.\nPored toga predviđena je finansijska podrška industrijskih kompanija za zamenu gasa drugim energentima.\nDa bi se iskoristila kompletna skladišna struktura, uspostavljeno je pravilo “koristi ili gubiš”, pa je svima koji imaju skladišta naloženo da moraju da ih napune ili te kapacitete stave drugima na raspolaganje.


24.05.2003 17:47 Vesti 0\nNvidia Pixie demo radi na ATI-u!\nČuvena vilica koju Nvidia zove Dawn (zora), se sada može pokrenuti sa bilo kojom ATI-evom DirectX 9.0 kompatibilnom grafičkom kartom uz korišćenje specijalnog OpenGL programa. Ovaj efekat će verovatno…\n16.05.2003 14:57 Vesti 0\nDOOM III nema multiplayer?\nGospodin John Carmack, jedan od osnivača id Software-a i stvaralaca Doom i Quake serijala je na E3-u pričao o Doom-u 3, sigurno najočekivanijem naslovu ove godine. Nakon odgovora na više tehničkih…\n15.05.2003 13:39 Vesti 0\n64-bitni Microsoft zahteva minimum 1 GB DRAM-a\nSoftverski gigant Microsoft, nastavlja da iznenađuje javnost sa 64-bitnim verzijama SQL Server 2000 i Windows Server 2003 za alternativne procesore od Intela i AMD-a. "Pitanje je da li je uopšte neophodan…


Jugović: Ukinuti pljačkašku privatizaciju – Glas Regije\nDOBOJ – Predsjednik Saveza udruženja malih akcionara Republike Srpske Nebojša Jugović izjavio je da mali akcionari očekuju od Vlade Srpske da donese zakone po ugledu na zemlje regiona, koji će omogućiti da “djela ratnog profiterstva i pljačkaške privatizacije ne zastarijevaju, odnosno sankcionisanje onih koji su opljačkali privredu”.\nOn je istakao da su na području Republike Srpske mali akcionari opljačkani za više od 10 milijardi KM, odnosno više od 500.000 malih akcionara ostalo je bez svojih akcija.\nJugović je danas u Doboju podržao protestni skup koje je organizovalo Udruženje malih akcionara “Trudbenik” Doboj s ciljem da se spriječi uništavanje fabrike kompresora i pneumatskih alata “Trudbenik” iz Doboja, posljednjeg privrednog društva u tom gradu koje funkcioniše kao akcionarsko društvo.\nPrema njegovim riječima, Savez udruženja malih akcionara Republike Srpske od Vlade očekuje finansijsku podršku da se putem “kapital revolucije” otkupe akcije od većinskog vlasnika “Trudbenika” Pere Bukejlovića i sličnih preduzeća, s ciljem spasavanja privrede.\nLjubo Milutinović iz Udruženja malih akcionara “Trudbenik” rekao je da mali akcionari traže revitalizaciju preduzeća po svim proizvodnim cjelinama, oslanjanje na vlastite stručne snage, očuvanje ukupnog kapitala i svake akcije pojedinačno.\nOn očekuje eliminisanje nedozvoljenih radnji, smjene odgovornih te novu poslovnu politiku za vraćanje starih klijenata.\n– Borićemo se svim legalnim sredstvima u ostvarivanju svojih zahtjeva ali bez aktivne pomoći lokalnih organa i Vlade Srpske to se ne može realizovati – istakao je Milutinović.\nPredstavnik sindikalne organizacije “Trudbenka” Predrag Jorgić rekao je da treba raskinuti privatizacioni ugovor “Trudbenika”, s obzirom da većinski vlasnik nije ispunio ugovorne odredbe.\nPrema njegovim riječima, vlasnik je bio dužan da uposli više od 300 ljudi od kojih danas radi oko 120.\nJorgić je rekao da su radnici i dalje u štrajku jer Uprava nije ispunila minimalne zahtjeve Štrajkačkog odbora za nastavak proizvodnje.\nDanašnjem protestnom skupu prisustvovalo je oko 200 učesnika. Protestna šetnja je počela u Gradskom parku, nakon čega su prisutni svoje nezadovoljstvo iskazali ispred Područne jedinice Poreske uprave u Doboju, objektu u kojem su smještene pravosudne institucije, te se uputili do kapija fabrike kompresora i pneumatskih alata “Trudbenik”.\nGeneralni štrajk radnika fabrike “Trudbenik” počeo je 9. februara sa zahtjevom da im bude isplaćeno sada već 15 zaostalih plata i doprinosi, da se nađe rješenje za povezivanje 8,5 godina radnog staža i omoguće bolji uslovi rada.\n« Bogdanić otvara obnovljeni objekat ambulante u Donjoj Paklenici\nUhapšeno 13 pijanih vozača i jedan pod uticajem droge »


AMSCG: Uslovi za vožnju povoljni - Vijesti.me\nAMSCG: Uslovi za vožnju povoljni\nU Crnoj Gori se jutros saobraća u povoljnim vremenskim uslovima i nesmetano, saopšteno je iz Auto moto saveza.\nNa putu Berane-Ribarevine saobraća se u skladu sa postavljenom signalizacijom, zbog rekonstrukcije tunela Tivran.\nNa putu Berane-Lubnice saobraća se u skladu sa privremenom signalizacijom.\nOd danas do 1. septembra, od 17 do 22 sata, uslijed očekivane pojačane frekvencije saobraćaja, zabranjuje se saobraćaj teretnih motornih vozila čija najveća dozvoljena masa prelazi 7,5 tona, na djelovima magistralnih puteva Bioče-Kolašin-Mojkovac, Podgorica-Sotonići-Petrovac, Debeli brijeg-Herceg Novi-Kotor-Budva-Bar-Sukobin i Podgorica-Cetinje-Budva.\nZabrana se ne odnosi na vozila sa pravom prvenstva prolaza, vozila za održavanje puteva i PTT instalacija, vozila za pomoć na putu, specijalna vozila za prevoz životinja, betona i asfaltne mase, kao i hladnjače koje prevoze lako kvarljivu robu.\nPet osoba lakše povrijeđeno\nU Crnoj Gori se, u protekla 24 sata, dogodilo 16 saobraćajnih nezgoda, u kojima je pet osoba lakše povrijeđeno.\nPolicija je izdala 346 naloga za uplatu novčanih kazni i podnijela 30 prekršajnih prijava.\nOduzeto je 17 vozačkih dozvola.


PRAVILNIK O PODELI MOTORNIH I PRIKLJUČNIH VOZILA I TEHNIČKIM USLOVIMA ZA VOZILA U SAOBRAĆAJU NA PUTEVIMA: Kazne za nepropisno zatamnjivanje stakala iznose od 6.000 do 20.000 dinara, zbog čega veliki broj vozača skida tamne folije. Iz auto servisa upozoravaju na mogućnost da im se prilikom odlepljivanja folija sa zadnjeg stakla uništi grejač, a tada je neophodna zamena stakla\nČak 30 vozača dnevno skine tamne folije s prozora svojih automobila. Kao rezultat odluke kojom je saobraćajna policija pooštrila kontrolu automobila sa folijama zatamnjenim staklima napravili su se redovi u specijalizovanim servisima.\n- Da bih uradio atest na folije koje sam zalepio pre dve godine i platio ih 150 evra, treba mi potvrda proizvođača, koji traži 7.500 dinara, zatim bi trebalo da platim Agenciji za bezbednost saobraćaja i AMSS za potvrde, dozvole i atest, još oko devet hiljada dinara. Zato sam odlučio da ih skinem - kaže jedan od vozača.\n- Traže mi 500 dinara po staklu, pa ću platiti 1.500 dinara, a na drugim mestima cene idu i do 3.000 dinara. Posle toga sledi novi tehnički pregled i za to će da mi uzmu 800 dinara. Ali jeftinije je od kazni i atestiranja - kaže on.\nOvaj vozač je imao sreće jer mu prilikom odlepljivanja folije sa zadnjeg stakla nije oštećen grejač.\n- Jedan klijent je, računajući kaznu, neuspešno atestiranje, skidanje folija i kupovinu novog stakla, iskeširao 1.000 evra - tvrdi majstor iz servisa.\nIzvor: Vebsajt Novosti, P. Ž., 30.01.2018.


Naslovna » Izlasci » Muzika » Koncerti » Impact Hub: Otvaranje nove kamerne scene\nAh Neša 23. decembar 2014. Koncerti Postavite komentar\nAkustičarski duo theInvisibles u saradnji sa beogradskim Impact Hub-om novogodišnjim nastupom najaviće partnerski projekat Hub Acoustic. Ideja je da se ovakvom saradnjom, koju Beograd svakako zaslužuje, ali i prilično kaska za svetskim muzičkim metropolama, aktivno utiče na zajedničko delovanje muzičara i umetnika okupljenih oko ove ideje.\nNa ovom muzičkom događaju, koji će se odigrati u petak od 19.00 do 22.00, bendu theInvisibles na sceni će se pridružiti njihove kolege muzičari, koji će svojim učešćem dati veliki doprinos ovom događaju, ali i budućem projektu. Ovaj jedinstveni događaj imaće dva glavna segmenta koji će se odvijati na dve scene.\nPrvi segment biće koncertnog karaktera u kome će theInvisibles izvesti nekoliko svojih autorskih pesama i nekoliko pesama iz svetskog repertoara savremene akustičarske indie i mainstream muzike. Taj koncertni deo odvijaće se na kamernoj sceni na spratu beogradskog Impact Hub-a.\nPosle kratke pauze, uslediće drugi segment koji je zamišljen kao „jam session“ u kome će se ovom dvojcu pridružiti i još nekoliko kolega akustičara koji će učestvovati u ovom projektu. Na ovaj način svi učesnici će demonstrirati važnost međusobne saradnje i podrške u ovom važnom muzičkom projetku.\nKako ovaj prvi događaj, tako i razvoj i tok celog projekta, uglavnom će se odvijati u uređenom prostoru Impact Hub-a, savršenom za promovisanje ovakvog kamernog žanra, i to u nekadašnjem, sada potpuno renoviranom, studiju radija Beograd u Makedonskoj 21, što ima jednu dodatnu kulturološku vrednost.\nKotizacija za događaj iznosi 500 RSD i obuhvata ulaznicu za koncert i jedno piće. (danubeogradu.rs)\nTagoviimpact hub izlasci koncerti muzika\nPrethodni „Deda Mraz je sa Palilule“, 28. i 29. decembra\nSledeći Trg otvorenog srca: Čarolija i predstava


SRAMOTA! Kancelarija za evropske integracije lažirala anketu! Pola Srba hoće u EU! - Dnevni Žurnal\nSRAMOTA! Kancelarija za evropske integracije lažirala anketu! Pola Srba hoće u EU!\nBEOGRAD – Učlanjenje Srbije u Evropsku uniju podržava 47 odsto građana Srbije, dok je 29 odsto protiv, pokazalo je istraživanje koje je krajem decembra sprovela Kancelarija za evropske integracije.\nUkoliko bi sutra bio održan referendum sa pitanjem “Da li podržavate učlanjenje Srbije u EU”, 15 odsto ne bi glasalo uopšte, dok 9 odsto ne zna šta bi odgovorilo na ovo pitanje.\nKao najznačajnije reforme koje najviše utiču na svakodnevni život građani vide reformu zdravstvenog sistema (16 odsto), reformu pravosuđa (14 odsto), borbu protiv korupcije (16 odsto), reformu obrazovnog sistema (10 odsto) i reformu poljoprivrede (10 odsto). Sledeća po važnosti je reforma zaštite potrošača (8 odsto), slede reforma zaštite životne sredine (6 odsto) i bolja zaštita ljudskih prava (6 odsto).\nNajveći procenat građana, njih 58 odsto, smatra da bi probleme Beograda i Prištine trebalo rešavati nezavisno od toga da li to traži EU, odnosno više od polovine ispitanika podržava opredeljenost Vlade Srbije za nastavak dijaloga između Beograda i Prištine i spremnost da se dijalogom dođe do održivih rešenja. Ispitanici kažu da bi članstvo u EU za 35 odsto njih bila dobra stvar, 31 odsto građana smatra da je to loše, a 34 odsto misli da to nije ni dobra ni loša stvar.


Bramerc ponovo ukazao na veličanje ratnih zločinaca na teritoriji bivše Jugoslavije\nIzvor: B92, 08.Jun.2020, 23:52\nGlavni tužilac Međunarodnog krivičnog tribunala ponovo je ukazao na kontinuirano veličanje ratnih zločinaca i negiranje zločina u bivšoj Jugoslaviji.\nSerž Bramerc je rekao da "negiranje i veličanje često podstiču ili podržavaju političari i državni zvaničnici širom regiona", navodi se u saopštenju za štampu.\nPošto se ove godine obeležava 25. godišnjica mnogih događaja iz vremena sukoba u bivšoj Jugoslaviji, uključujući masakr u Srebrenici, tužilac >> Pročitaj celu vest na sajtu B92 << je pozvao sve zvaničnike i javne ličnosti da se ponašaju odgovorno i da u prvi plan svih komemorativnih skupova i obeležavanja stave žrtve i civilne patnje.\nU tom kontekstu, Bramerc je zaključio da je nakon dvadeset pet godina "krajnje vreme da se prekine s retorikom prošlosti, kao i za vođstvo koje radi u korist pomirenja i izgradnje mira".\nGlavni tužilac je takođe pomenuo uticaj pandemije kovid 19 na postupke u predmetima Stanišić, Simatović i Mladić. Uprkos obustavi postupaka u sudnici, tužilaštvo je nastavilo da vodi parnice u svim slučajevima izvan sudnice i nastavlja da obavlja svoje druge mandatne funkcije, efikasno obezbeđujući kontinuitet rada uprkos značajnim izazovima, navodi se u saopštenju.\nRadio Televizija Vojvodine: Bramerc ponovo ukazao na veličanje ratnih zločinaca u regionu\nNoviMagazin.rs: Bramerc pred SBUN: Širom bivše Jugoslavije negiraju se zločini i slave ratni zločinci\nRadio 021: Bramerc: Širom bivše Jugoslavije slave se ratni zločinci i negiraju zločini\nBeta: Adjijus pred SB UN: Presude Mladiću, Stanišiću i Simatoviću u prvom delu 2021.


Krivokapić poručio da je Prijedlog zakona o popisu već spreman: DF neće ucjenjivati Vladu | BL Portal\n30. Avgusta 2021. 17:23\nPrijedlog zakona o popisu je već spreman i u narednim danima će biti predmet razmatranja na sjednici Vlade, rekao je premijer Crne Gore Zdravko Krivokapić i poručio da to nema nikakve veze sa Demokratskim frontom (DF).\n“U narednim danima biće predmet razmatranja na sjednici Vlade i to nema nikakve veze sa vama, nego sa građanima Crne Gore i sa dinamikom, u ovom trenutku proceduralno jedino mogućom, koju nećete vi dirigovati”, rekao je Krivokapić.\nOn je poručio da DF više ni sa čim neće ucjenjivati Vladu, te da njih ne interesuje popis, koliko obaranje Vlade.\n“Popis je samo izgovor, i da ga održimo i realizujemo sutra, prekosutra biste tražili novi način da destabilizujete ovu Vladu”, naveo je Krivokapić, saopšteno je iz Vlade.\nDF je ranije danas saopštio da će oboriti Vladu ukoliko u Skupštinu tokom septembra ne dođe prijedlog zakona o popisu.\nRadunović poručuje: Srušićemo Vladu Crne Gore ako ne bude popisa stanovništva\nTags: Crna Gora, DF, popis stanovništva, Zdravko Krivokapić\nDodik brzo odgovorio opoziciji: Niko nije spominjao “Dejton 2”


Play radio - Otkazan jubilarni Vudstok\nOtkazan jubilarni Vudstok\nMuzički festival "Vudstok", koji je trebalo da bude održan u augustu i kojim je trebalo da se obeleži 50 godina od prvog istoimenog festivala, otkazan je zbog niza nepredviđenih okolnosti, saopštili su organizatori.\n"Vudstok 50 je objavio da je otkazan trodnevni festival kojim je trebalo da bude proslavljena 50. godišnjica. Žao nam je što je niz nepredviđenih prepreka onemogućio održavanje festivala...", rekao je Majkl Lang, jedan od osnivača prvog "Vudstoka" 1969. godine.\nKako je javio Rojters, otkazivanje fistivala, koji je trebalo da se održi od 16. do 18. avgusta, bilo je uveliko očekivano, posle brojnih poteškoća koje su organizatori imali tokom proteklih pet meseci.\nRojters navodi da su se prvi problemi pojavili kada je festivalu onemogućeno da dobije dozvolu za održavanje na dve scene u Njujorku, nakon čega je usledio prestanak ulaganja sredstava, kao i povlačenje nekih od vodećih zvezda najavljenih za ovogodišnji spektakl, kao što su reper Džej-zi i pop zvezda Majli Sajrus.\nKarte za festival nikada nisu ni puštene da se prodaju.


BalkanMagazin :: Rusija nudi zajedničku proizvodnju vakcine\nčetvrtak, 12. novembar 2020 10:17\n(četvrtak, 12.11.2020 - pregled najvažnijih tema na naslovnim stranama u srpskoj štampi)\nYerevan, 11.11.2020 - Rusija dovozi opremu u Jerevan za mirovne snage u Karabahu koje će nadgledati primirje\nU Srbiji preminula 21 osoba, novozaraženo 3.536 ljudi. Krizni štab danas razmatra ograničenje rada kafića i klubova, privremeno zatvaranje bazena, skraćenje radnog vremena prodavnica, preporuku firmama za rad od kuće. Ruski predsednik, nizom poteza, nastavio da osnažuje srpsko-rusko partnerstvo, Rusija nam nudi zajedničku proizvodnju vakcine. Srbija protiv Škotske večeras u odlučujućoj utakmici za odlazak na evropsko fudbalsko prvenstvo.\nYerevan, 11.11.2020 - protest protiv primirja u Karabahu\nPonovo se ističe da je „Najcrnji dan u Srbiji, 21 mrtav“ kako piše u Informeru, dok Novosti objavljuju „Crni rekord“, a Srpski telegraf – „Narode, bliži nam se karastrofa“. „Katastrofa, nikad gori dan u Srbiji“, naslov je u Kuriru, dok tabloid Alo pobeđuje u zastrašivanju naslovom: „Na ivici pakla“.\n„Težak dan“, piše u Blicu.“Kada će biti spremne za upotrebu – sve što treba da znate o vakcinama“.\n„Nepoštovanje mera uzima danak“ tvrdi Politika.\nInformer najavljuje, „Za 10 dana imaćemo 5.000 bolesnih dnevno“ a Novosti „Krizni štab danas razmatra ograničenje rada kafića i klubova, privremeno zatvaranje bazena, skraćenje radnog vremena prodavnica, preporuku firmama za rad od kuće“.\n„Otkrivamo, oštre mere protiv kovid“ piše u Srpskom telegrafu. „Ko pravi proslavu ide u zatvor, Krizni štab zbog jezivih rezultata epidemije, koju želi da zaustavi, žestoko će sankcionisati one koji se igraju ljudskim životima“.\n„U Srbiji preminula 21 osoba, novozaraženo 3.536 ljudi“, objavljuje Danas.\nMunich, 11.11.2020 - zatvoreni restorani u Nemačkoj zbog korone\nOdlikovanja borcima protiv epidemije\n„Predsednik Vučić odlikovao heroje rata protiv kovida 19! objavljuju Novosti pod naslovom „Svetlo u mračnom dobu“.\n„Obeležen Dan primirja, Vučić odlikaovao borce protiv kovida 19“ objavljuje Politika.\n„Heroji, Vučić odlikovao lekare koji nas leče od korone“, objavljuje Kurir.\n„Vučić delio ordenje po političkom ključu“ objavljuje Danas. „Za medijski doprinos u borbi protiv kovida 19 ordenje za novinare Pinka, RTS-a i Blica, dok su nezavisni novinari i mediji zaobišeni“.\nBeograd, 11.11.2020 - Predsednik Srbije Aleksandar Vučić je, povodom Dana primirja u Prvom svetskom ratu, uručio odlikovanja zaslužnim pojedincima i institucijama koji su se istakli tokom borbe na suzbijanju zarazne bolesti kovid-19\n„Putinov odgovor, Rusija nam nudi zajedničku proizvodnju vakcine, otvara tržište za naše proizvode, otvara vojnu kancelariju“ objavljuje Kurir. „Nakon naše saradnje sa SAD, ruski predsednik nizom poteza nastavio da osnažuje srpsko-rusko partnerstvo“, piše u ovom tabloidu.\nSochi, 11.11.2020 - ruski predsednik Vladimir Putin sa člnovima Vlade\nNovosti objavljuju izjavu Semin Dagdelen, poslanice Bundestaga: „Berlin znao sve o Tačiju“.\n„Bojim se da OVK ne počne da ubija svedoke“ naslov je u Srpskom telegrafu za razgovor sa Milovanom Drecunom.\nPretnja zbog Lukašenka\n„Novi ultimatum EU: Srbi imate osam dana sa uvedete sankcije Lukašenku“, objavljuje Informer.\nSAD i Balkan\n„Bajden i Džonson u utorak razgovarali i o Srbiji i susedima“ javlja Danas pod naslovom „SAD će na Balkanu raditi sa EU, ali i Britanijom“.\nTokyo, 11.11.2020 - proizvodnja maski s likom Džoa Bajdena u radnji u Tokiju\n„Onlajn glasanje za novu vladu Crne Gore“, javlja Politika. Prvi put u istoriji onlajn glasanje za izbor nove vlade održaće se u crnogorskom parlamentu 24. novembra, ali list navodi kako se u javnosti spekuliše hoće li predloženi kabinet novog mandatara ostai na okupu do zakazanog glasanja, zbog iznenadnih ostavki kandidata za ministra unutrašnjih poslova Nikole Terzića i savetnika mandatara Srećka Crnogorca.\nEvropska deklaracija protiv terorizma\nPolitika javlja da će „Brisel školovati evropske imame“ a da će „migranti morati da nauče jezik zemlje u kojoj žive i podstiču decu da se uklope u moderna evropska društva“. Reč je o sadržaju „nacrta deklaracije koju se pripremile Francuska, Austrija i Nemačkakao odgovor na seriju terorističkih napada u Parizu, Nici i Beču“.\nSamos, 11.11.2020 - požar u izbegličkom kampu na samosu\nCene u skupštinskom restoranu i partijske politike\n„Restoran i cene u njemu opet su napinili stupce tabloida a to, svakako, nij enešto što podiže ugled parlamenta. Naprotiv“ piše u Politici uz objašnjenje kako je Ivica Dačić, po dolasku na mesto predsednika Narodne skupštine „uradio neke dobre stvari“ prema svom obećanju da će „ozbiljno raditi na podizanju, takoreći nepostojećeg, ugleda parlamenta“. List dodaje kako je, međutim, „zahvaljujući njegovim, blago rečeno, neozbiljnim izjavama o cenama u skupštinnskom restoranu umnogome doprineo da ništa od toga ne bude primećeno“. List zatim podseća na raspravu prilikom biranja Dačića za predsednika parlamenta, kada su „u celodnevnoj raspravi govorili skoro svi naprednjaci ali niko nije baš ništa rekao o kandidatu Dačiću“, nego su samo govorili o“radu predsednika Srbije Aleksandra Vučića“... List smatra da su svi u Sali „krili ogorčenje što je Dačiću namenjena tako važna funkcija“ i u nezvaničnim razgovorima u skupštinskom holu „neskriveno su davali oduška svom nezadovoljstvu“.\nWarsaw, 11.11.2020 - marš ekstremnih desničara u Varšavi\nUsporeni smak sveta\n„Katarina Žutić: Kao da uživo gledam usporeni smak sveta“, objavljuje Blic razgovor sa poznatom glumicom.\n„“Ubistvo u naselju Braća Jerković, likvidiran sin bivšeg fudbalera Zvezde Repčića“, objavljuje Blic.\n„Vedran Repčić ubijen sa tri metka u grudi“ objavljuje Alo. „Sin Zvezdinog asa izrešetan u sačekuši!“\nSrbi protiv Škota večeras\n„Škoti su dobri ali mi idemo na EP“ citira Informer Dušana Tadića, kapitena fudbalske reprezentacije Srbije, „pred meč decenije“ koji se večeras igra u Beogradu.\n„Meč lopta za EVRO“ najvljuju Novosti: „Srbija Škotska 20.45“.\n„Srbija (20.45) sa Škotskom u baražu“ obajvljuje Blic. „Orlovi za EVRO, slavu i radost nacije“.\n„Pobeda, momci, kad ako ne sad!“, piše u Kuriru a u tabloidu Alo „Orlovi, sad ili nikad!“.\n„Srbija protiv Škotske za istoriju“ piše u Danasu.


Sastanak Nikšića i Umihanića:Dogovoren maksimalni angažman federalnih vlasti – TuzlaInfo.ba\nSastanak Nikšića i Umihanića:Dogovoren maksimalni angažman federalnih vlasti\n12/06/2014 | 11:01\nKako bi usaglasili naredne korake u sanaciji posljedica poplava premijer Tuzlanskog kantona Bahrija Umihanić jučer se sastao sa premijerom Federacije Bosne i Hercegovine Nerminom Nikšićem. Sastanku je prisustvovao i ministar finansija TK Miralem Nuhanović.\nRazgovarano je o štetama nastalim tokom poplava i načinima kojima Vlada Federacije BiH može pomoći, o deficitu od 68 miliona KM u buždetu TK, problemima nekih od općina sa Elektroprivredom, te zapošljavanju novih radnika u rudnike na području TK putem javnog oglasa.\nPremijer Umihanić je federalnog premijera Nikšića upoznao i sa koracima koji su poduzeti kako bi se što prije revitalizovali „Dita” i „Konjuh” te predložio da Tuzlanski kanton bude među prvima gdje će i praktično biti primijenjen Zakon o finansijskoj konsolidaciji i to u slučaju ova dva preduzeća.\n„Bilo bi dobro kada bi baš Tuzlanski kantona bio prvi u kojem bi testirali Zakon o finansijskoj konsolidaciji privrednih društava što bi pomoglo da se izađe iz začaranog kruga obaveza, pogotovo kada je „Dita” u pitanju”, kazao je ovom prilikom premijer Umihanić.\nFederalni premijer dao je podršku prezentovanim projektima i obećao organizovanje sastanka sa predstavnicima kantonalnih zavoda zdravstvenog osiguranja kako bi se na najbolji način riješio problem izmirenja dugova UKC-a Tuzla.\nNajavljeno je i da će nakon konačne procjene štete, koja bi trebala biti završena do 19. juna, Federalna vlada iz svojih resursa recipročno pomoći svim ugroženim dijelovima u Federaciji.


Manifestacija "art+science"(umetnost+nauka), pod sloganom "Svetovi veštačke inteligencije" otvorena je večeras u Muzeju nauke i tehnike u Beogradu.\nNa još nekoliko gradskih lokacija, kao što su Galerija Instituta Servantes i Centar za promociju nauke (CPN) Mikrogalerija, do 23. oktobra, šestu godinu zaredom biće predstavljeni umetnički radovi inspirisani naučnim temama i aktuelnim fokusnim tačkama današnjice, ostvareni pod mentorstvom naučnika.\nSeletor programa Dobrivoje Lale Erić iz Centra za promociju nauke kaže za Tanjug da publiku očekuje niz uzbudljivih radova\n"Od 2015. godine osmišljavamo programe koji će omogućiti umetnicima i naučnicima da zajedno rade. Važno nam je da oni kreiraju nova dela avremene strukture i jezika. ta dela objedinjavaju u sebi vrednosti i mogućnosti nauke i umetnosti. Veštačka inteligencija nije pitanje budućnosti već nešto što nas uveliko okružuje" kazao je Erić.\nOn je napomenuo da publku očekuje 12 radova, među kojima izdvaja delo Žistin Emar, koja kreira iskustvo u kome ljudsko biće i robot pokušavaju da koegzistiraju.\n"Taj rad ima posebnu poetiku i nastao je u saradnji Zzistin Emar sa svojim kolegama i naučnicima iz Japana na nekoliko univerziteta. Umetnica svedenom i minimalističkom estetikom uspeva da sučeli mogućnosti komunikacije između ljudi i robota. Reč je o vrlo estetizovanoj plsnoj minijaturi" kazao je Erić.\nPRIČA, PEVA I REAGUJE NA DODIR Milkica je sama napravila ROBOTA Helgu, a uskoro kreće i na takmičenja\nIdeja programa Svetovi veštačke inteligencije u okviru projekta Evropska laboratorija veštačke inteligencije - AI Lab, podržanog kroz EU program Kreativna Evropa, jeste suštinsko, kritičko i kreativno sagledavanje veštačke inteligencije, koja svojom pojavom i primenom stvara i pobuđuje i uzbuđenje i strepnju, u zavisnosti od perspektive, znanja i razumevanja posmatrača.\nŠiroki pristup ovom fenomenu moguć je zahvaljujući učešću velikog broja domaćih i međunarodnih umetnika i naučnih istraživača koji deluju na širokom polju ukrštanja nauke i umetnosti, sa fokusom na veštačkoj inteligenciji.\nViše dela je posvećeno kritičnim i moralnim apsektima savremenih društvenih problema, pa se tako rad ''Anatomija Fatberga'' grupe autora bavi zagađenjem Dunava, osvešćujući naš kompleksan odnos sa otpadom i njegovim posledicama po okolinu.\nSa druge strane, rad ''Skeens'' španske umetnice Elise Kveste predstavlja pokušaj da izađemo na kraj sa ogromnom količinom podataka koje algoritmi veštačke inteligencije generišu kao naš digitalni identitet.


Prvi pogled može da zavara ali EKSPERT ZA BEZBEDNOST otkrio ko stoji iza napada na ruski Sankt Peterburg… | Web-Tribune.com\nHome / AKTUELNO / Prvi pogled može da zavara ali EKSPERT ZA BEZBEDNOST otkrio ko stoji iza napada na ruski Sankt Peterburg…\nPrvo, ko je izvršio napad? Klasika.\nBradata faca sa vrata napadnutog voza, sama za sebe daje odgovor. Čak i Fejsbuk, Tviter i druge društvene mreže otkrivaju nam radost Islamske države i samo je pitanje trenutka kada će neko, u ime ove vojno-političke organizacije, preuzeti „odgovornost“ i „zasluge“ za ovo djelo.\nPa Rusija u Siriji je donijela potpuni preokret u stanju na terenu i omogućila legalnoj i legitimnoj sirijskoj vladi da tok rata učini povoljnijim za sve one koji žele opstanak Sirije u koliko-toliko sekularnom i građanskom formatu – u skladu sa iskazanom i potvrđenom voljom svojih građana.\nI mnoga druga pitanja imala su jednostavne i prihvatljive odgovore – teroristički akti u Rusiji dešavali su se i ranije.\nDjelovanje radikalnih islamista na Kavkazu, ranije u Čečeniji a danas u Dagestanu i Ingušetiji – napadi na moskovske aerodrome, policijske stanice i civilne objekte, brojniji su bili u Rusiji, dok još Rusija nije ni pokušavala čak ni pomišljala da se vojno angažuje u Siriji.\nRuska Federacija je na sve terorističke akt, uvijek odgovarala institucionalnom primjenom vlastitog zakonodavstva.\nZa razliku od Amerikanaca koji su medijskom agresivnošću nesposobnost vlastitih institucija i vlastitu odgovornost uvijek prikrivali prizemnim, patetičnim patriotizmom i antiislamskom histerijom.\nRusija to nikada nije radila – štitila je državu i istraživala terorizam kao kriminalni akt, ne dozvoljavajući sukobe među svojim građanima, sukobe na religijskoj osnovi.\nZato su, vrlo uspješno, vlada Ruske Federacije i predsjednik Putin gradili i čuvali partnerstvo i bratstvo Rusa i muslimana, u Kazahstanu sa Nur Sultanom Nazarbajevim, ali i u Čečeniji, pa čak i na tlu nekadašnje Gruzije, u Abhaziji, u kojoj su Rusi i Ruska Federacija branili muslimane od prozapadnih jastrebova, čiju politiku je simbolizovao Mikhail Sakašvili.\nI na drugim mjestima, predsjednik Putin je uvijek isticao saradnju Rusa i muslimana na tlu Rusije ali i van nje.\nDanas svoje najvažnije državne interese, zahvaljujući pomoći Rusije, štite dvije velike muslimanske zemlje: Iran i Turska, ali i mnoge manje, koje sada žele otvorenu i pouzdanu saradnju.\nAl Kaida je druga priča: kao geopolitički partner zapadnih vlada (SAD, Velika Britanija i Izrael), jednostavnim organizovanjem ćelija među kojima ne postoji tako čvrsta koordinacija svoju borbu upravo vodi terorističkim akcijama u naseljenim mjestima – u dubini neprijateljske teritorije.\nNe bira mete i jednostavno i brutalno ubija po obdaništima, trgovima, pijacama, gradskom prevozu ali napada i brodove, avione i podzemne željeznice.\nTo je ona ista Al Kaida koja je pokrenula muslimane Kavkaza u neviđene zločine protiv svojih komšija i vlastite države.\nDjelujući decenijama na izgradnji te labave organizacione forme i infrastrukture, Al Kaida je lojalnost svojih pripadnika gradila uvijek na osnovama saudijskog islamskog svetonazora – vehabizma, i specifičnog koncepta političkog radikalizma Muslimanskog bratstva.\nKruti dogmatski principi i politički ciljevi iz prošlog vijeka te bijes što osim mrtvih na njihovom putu nije bilo drugog rezultata, i danas pokreću ovu destruktivnu organizaciju u ovakve i slične terorističke akcije.\nNordijske zemlje kao i sama Finska predstavljaju danas vojnu bazu NATO pakta u kome zapadni stratezi ne planiraju samo veliki sukob nego i seriju incidenata i napada usmjerenih da izazovu nestabilnost Rusije i dovedu u pitanje svrsihodnost vojnog angažmana u Siriji.\nTaj angažman smeta poraženoj američkoj politici koju simbolizuju Klintonovi i Obama, i on jasno detektuje geopolitičku nesposobnost američke vlade da upravlja složenim procesima koje je sama izazvala i pokrenula.\nTags bezbednost ekspert metro Sankt Peterburg\nPrevious Slobodan Antonić: Izborni „projekat Janković“ je uspešno realizovan.. Evo šta se zapravo dešava..\nNext STUDENTI NASTAVLJAJU DEMONSTRACIJE, OBRADOVIĆ PORUČIO: Samo treba izdržati i širiti proteste, Vučić neće izdržati